Στοιχεία αυτοψιών (18/4) στο Δήμο Παλαμά: Επιπλέον 1 κόκκινη κατοικία και 20 κίτρινες Κύριο\nΝέα συνολικά στοιχεία από τους ελέγχους που έγιναν σε τοπικές κοινότητες του Δήμου Παλαμά, για ζημιές σε κτίρια από τον σεισμό, απεστάλησαν από τις αρμόδιες δευτεροβάθμιες επιτροπές.\nΤα στοιχεία που διέθεσε στο KarditsaLive.Net ο δήμαρχος Παλαμά κ. Γιώργος Σακελλαρίου και θα σας παραθέσουμε στη συνέχεια, καλύπτουν το διάστημα μέχρι 18 Απριλίου. Η ηλεκτρονική μας εφημερίδα ήδη σας έχει ενημερώσει για τα αποτελέσματα έως τις 5 Απριλίου και στην ουσία σήμερα προχωράμε σε μία επικαιροποίηση αυτών, συμπεριλαμβάνοντας τα νέα ευρήματα.\nΤα βασικότερα από τα νέα στοιχεία είναι ότι μέσα στις δύο αυτές εβδομάδες έγιναν 81 επιπλέον αυτοψίες. Από αυτές αναδείχθηκαν 20 παραπάνω κατοικίες προσωρινά μη κατοικήσιμες και 1 επιπλέον κατεδαφιστέα (στην Αστρίτσα), που έρχεται να προστεθεί στις άλλες τέσσερις σε Άγιο Δημήτριο, Παλαμά και Πεδινό(2).\nΕπίσης αυξήθηκαν κατά δύο, από 5 σε 7 κτίρια της κατηγορίας βοηθητικοί χώροι, αποθήκες (λοιπά) που θα κατεδαφιστούν υποχρεωτικά.\nΣυνολικά οι 415 (334) αυτοψίες που έγιναν μέχρι 18/4 ανέδειξαν 218(164) πράσινες κατοικίες, 134 (114) κίτρινες και 5 (4) κόκκινες. Στην κατηγορία επαγγελματικοί χώροι τα αντίστοιχα νούμερα είναι 4 (2), 1 (1), 0 (0). Στην κατηγορία Δημόσια κτίρια Ιεροί Ναοί έχουμε 2 (2) πράσινα και 9 (9) κίτρινα και στους λοιπούς χώρους 6 (5) πράσινα, 29 (28) κίτρινα και 7 (5) κόκκινα.\nΣημείωση: Στην παρένθεση αναφέρονται τα αντίστοιχα στοιχεία των ελέγχων μέχρι 5 Απριλίου.\nΕδώ θα πρέπει να αναφέρουμε πως τα στοιχεία αφορούν 19 Τοπικές Κοινότητες από τις οποίες οι 3 εμφανίζονται για πρώτη φορά στη στατιστική απεικόνιση (Γοργοβίτες, Καλυβάκια και Μάρκο), ενώ σε 9 τοπικές κοινότητες δεν υπήρξε καμία διαφοροποίηση στοιχείων, που σημαίνει ότι δεν υπήρξαν επιπλέον αυτοψίες.\nΠιο αναλυτικά, αλφαβητικά ανά τοπική κοινότητα(εντός παρενθέσεως τα στοιχεία της 5ης Απριλιου) έχουμε τα εξής:\nΑγία Τριάδα(καμία αλλαγή)\nΕλέγχθηκαν συνολικά 3 κατοικίες που χαρακτηρίστηκαν κίτρινες. Επίσης έλεγχος έγινε σε ένα κτίριο της κατηγορίας Δημόσια κτίρια-Ιεροί Ναοί και χαρακτηρίστηκε επίσης κίτρινο.\nΣύνολο αυτοψιών 4\nΕλέγχθηκαν συνολικά 36(27) κατοικίες. Χαρακτηρίστηκαν 22(16 )πράσινες, 13()10 κίτρινες και 1(1) κόκκινη. Επίσης 1(1) δημόσιο κτίριο-Ιερός Ναός που χαρακτηρίστηκε κίτρινο και 2(2) λοιποί χώροι που επίσης χαρακτηρίστηκαν κίτρινοι.\nΣύνολο αυτοψιών 39(30)\nΕλέγχθηκαν συνολικά 11(5) κατοικίες από τις οποίες 5(1) ήταν πράσινες 5(4) κίτρινες και 1(0)κόκκινη. Επίσης ελέγχθηκαν 2 (1)χώρος της κατηγορίας λοιποί, που χαρακτηρίστηκαν 1(1) πράσινος και 1(0) κόκκινος.\nΣύνολο αυτοψιών 13(6)\nΕλέγχθηκαν συνολικά 41 κατοικίες. Από αυτές οι 31 ήταν πράσινες και οι 10 κίτρινες. Ένα Δημόσιο κτίριο-Ιερός Ναός που χαρακτηρίστηκε πράσινο και 9 λοιποί χώροι εκ των οποίων οι 7 είναι κίτρινοι και οι 2 κόκκινοι.\nΣύνολο αυτοψιών 51\nΕλέγχθηκαν συνολικά 3(0) σπίτια, από τα οποία 2(0) χαρακτηρίστηκαν πράσινα και 1(0) κίτρινο.\nΣύνολο αυτοψιών 3(0)\nΑυτοψίες σε σπίτια στην Ιτέα έγιναν 11(2), που ανέδειξαν 7(0) πράσινα και 4(2) κίτρινα. Βρέθηκε επίσης 1(0) επαγγελματικός χώρος πράσινος.\nΣύνολο αυτοψιών 12(2)\nΈγιναν συνολικά 20 έλεγχοι κατοικιών και όλες χαρακτηρίστηκαν πράσινες\nΣύνολο αυτοψιών 20\nΕλέγχθηκαν συνολικά 3(0) κατοικίες που όλες χαρακτηρίστηκαν πράσινες\nΣε 22(22) αυτοψίες κατοικιών βρέθηκαν 8(9) πράσινες και 14(13) κίτρινες. Σε 2(2) αυτοψίες Δημοσίου κτιρίου-Ιερού Ναού τα κτίρια χαρακτηρίστηκαν κίτρινα, ενώ κλιτρινα χαρακτηρίστηκαν και 2(2) κτίρια της κατηγορίας λοιπά\nΣύνολο αυτοψιών 26(26)\nΜία όλη κι όλη αυτοψία έγινε στην συγκεκριμένη τοπική κοινότητα και αφορά σε σπίτι που χαρακτηρίστηκε κίτρινο.\nΣύνολο αυτοψιών 1\nΤα 6(0) σπίτια που ελέγχθηκαν βρέθηκαν όλα πράσινα και 1(0) επαγγελματικός χώρος επίσης χαρακτηρίστηκε πράσινο.\nΣύνολο αυτοψιών 7\nΟι 16 αυτοψίες σπιτιών στην Τ.Κ. Μεταμόρφωσης οδήγησαν σε χαρακτηρισμό 12 σπιτιών σε πράσινα και 4 σε κίτρινα. Επίσης πράσινος χαρακτηρίστηκε ένας επαγγελματικός χώρος και κίτρινος ένας χώρος στην κατηγορία Δημόσια κτίρια -Ιεροί Ναοί.\nΣύνολο αυτοψιών 18\nΣυνολικά 5 αυτοψίες σπιτιών έγιναν στα Ορφανά και όλα χαρακτηρίστηκαν κίτρινα ενώ το ίδιο συνέβη και με 1 Δημόσιο κτίριο-Ιερό Ναό.\nΣύνολο αυτοψιών 6\nΣε σπίτια πραγματοποιήθηκαν 83(70) αυτοψίες. Από αυτές αναδείχθηκαν 58(51) πράσινα, 24(18) κίτρινα και 1(1) κόκκινο. Επίσης είχαμε 1(1) πράσινο επαγγελματικό χώρο ενώ στην κατηγορία Δημόσια κτίρια-Ιεροί Ναοί βρέθηκαν 1(1) πράσινο και 2(2) κίτρινα. Τέλος στους λοιπούς χώρους είχαμε 3(2) πράσινους και 2 κίτρινα.\nΣύνολο αυτοψιών 92( 78)\nΣτο Πεδινό έγιναν 4 αυτοψίες σπιτιών με τα 2 να χαρακτηρίζονται κίτρινα και τα άλλα 2 κόκκινα. Επίσης ελέγχθηκε 1 κτίριο της κατηγορίας Δημόσια κτίρια-Ιεροί Ναοί και βρέθηκε κίτρινο.\nΣύνολο αυτοψιών 5\nΣτον αριθμό 24 ανήλθαν οι αυτοψίες σπιτιών στο Πέτρινο, από τα οποία 6 ήταν πράσινα και 18 κίτρινα. Κίτρινος βρέθηκε και 1 επαγγελματικός χώρος. Τέλος στην κατηγορία λοιπά κτίρια βρέθηκαν 2 πράσινα, 10 κίτρινα και 3 κόκκινα.\nΣύνολο αυτοψιών 40\nΟι έλεγχοι στο Προάστιο αφορούσαν 51(29) σπίτια από τα οποία 30(12) χαρακτηρίστηκαν πράσινα και 21(17) κίτρινα και 5(4) κτίρια της κατηγορίας λοιπά που χαρακτηρίστηκαν κίτρινα\nΣύνολο αυτοψιών 56(33)\nΟι 14(10) αυτοψίες κατοικιών στη Συκεώνα ανέδειξαν 8(6) πράσινα και 6(4) κίτρινα, ενώ 1(1) κτίριο της κατηγορίας λοιπά χαρακτηρίστηκε κίτρινο και 1(0) χαρακτηρίστηκε κόκκινο.\nΣύνολο αυτοψιών 16(11)\nΤέλος στην Τ.Κ. Φύλλου έγιναν 3 αυτοψίες κατοικιών και όλες χαρακτηρίστηκαν κίτρινες.\nΣύνολο αυτοψιών 3


γράμμα σε χαρτί: Αντρέι Πλατόνοφ: Ταξίδι με ανοιχτή καρδιά, Τσεβενγκούρ\nαυτή η καταχώρηση έγινε στις 13 Φεβ 2013 at 13.2.13.\nAt Τρίτη, Φεβρουαρίου 19, 2013 8:46:00 μ.μ., Χρήστος :\nAt Τετάρτη, Φεβρουαρίου 20, 2013 7:58:00 μ.μ., Κατερίνα Στρατηγοπούλου-Μ. :\nΑτύχησα, Χρήστο. Τα δύο μεγάλα βιβλιοπωλεία που προτιμώ, παρά τις φιλότιμες προσπάθειές τους, δεν κατάφεραν να το βρουν. Το βιβλίο είναι εξαντλημένο από τον εκδοτικό οίκο. Με την πρώτη ευκαιρία, θα πάρω σβάρνα άλλα, κεντρικά και μη, και, αν είμαι τυχερή, μπορεί να βρω κανένα ξεχασμένο.\nAt Τετάρτη, Φεβρουαρίου 20, 2013 9:17:00 μ.μ., Χρήστος :\nΚρίμα. Στη Βιβλιονέτ είδα ότι είναι εξαντλημένο από τον εκδοτικό οίκο, στην ιστοσελίδα του εκδοτικού οίκου πάλι δεν φαίνεται κάτι τέτοιο.\nΕίναι άδικο που ένα συγγραφέας σαν τον Πλατόνοφ είναι σχεδόν άγνωστος στην Ελλάδα και ελάχιστοι έχουν διαβάσει τα βιβλία του.\nAt Πέμπτη, Μαρτίου 14, 2013 9:07:00 μ.μ., Χρήστος :\nΔεν μας πτοούν τα εξαντλημένα από τους εκδοτικούς οίκους βιβλία και μένουμε στην εποχή με μία πρόταση για τον Σεργκέι Αϊζενστάιν στα Αυτοβιογραφικά. :-) Από το περιοδικό Το Δέντρο, τεύχος 58-59 (1-2/1991), σε απόδοση Αρετής Καράμπελα.\n(Ελπίζω να μην υπάρχουν πολλά λάθη στη μεταφορά. Επίσης Δεν μου αρέσει ο τρόπος που σημείωσα τις παραπομπές, αλλά δεν σκέφτηκα κάτι καλύτερο.)\nΕγώ και το Ποτέμκιν\nΣτην αρχή της «σκάλας της Οδησσού»-1- χρησιμοποιείται το μεγάλο μάθημα με τη λέξη ΞΑΦΝΙΚΑ, η οποία αμέσως μετατρέπεται σε μία "δόνηση" αποτελούμενη από τρία πολύ μικρά σημεία του μοντάζ («κυψελικά») που δείχνουν το ίδιο κεφάλι σε τρεις διαστάσεις. Έτσι παράγεται εξ άλλου κάτι όπως η έννοια μιας ομοβροντίας τουφεκιών που σκίζει τη σιωπή. (Το φιλμ είναι βουβό και το αποτέλεσμα είναι λίγο ως πολύ εφάμιλλο ενός πυροβολισμού από τουφέκι «εκτός πεδίου»!)\nΗ συγκινητική έκρηξη του φινάλε με τη σκάλα, έγινε μ' αυτό τον τρόπο: η αρχική σύγκρουση -μια βολή κανονιού- που γίνεται από τον πυροβολητή για να τη δει ο θεατής, μεταφέρεται κατόπιν στο κιγκλίδωμα και στους στύλους ενός εγκαταλελειμμένου σπιτιού στην οδό Μαλάγια Φοντάνκα, για να μεταμορφωθεί τελικά σε δεύτερη έκρηξη «πραγματική και ουσιαστική» (ανάμεσα σ' αυτές τις δύο, σηκώνονται τα λιοντάρια...)-2-.\nΜια μέρα εμφανίζεται μπροστά μας ένας άνθρωπος ασυνήθιστα ψηλός, αφυδατωμένος, καθόλου αθλητικός. Είναι ο υπεύθυνος του διαφημιστικού γραφείου της Nestlé (βιομηχανίας γάλακτος), ειδικευμένης στο συμπυκνωμένο γάλα. Την προηγούμενη μέρα είχε δει Το παλιό και το καινούριο -3- και μας είπε ότι ποτέ άλλοτε δεν είχε παρακολουθήσει στο σινεμά μ' έναν τρόπο τόσο διεισδυτικό τι σημαίνει γάλα -4-. Πρότασή (του): ένα διαφημιστικό φιλμ για το γραφείο του. Υλικό: (από) ένα ταξίδι ανά την υφήλιο. Θέμα: οποιοδήποτε ή κανένα. όρος απαραίτητος: να δείξω ότι τα παιδιά της Αφρικής, της Ινδίας, της Ιαπωνίας, της Αυστραλίας, της Γροιλανδίας κ.λπ., έπιναν συμπυκνωμένο γάλα Nestlé.\nΜια ωραία πρωία οι υπεύθυνοι πώλησης των διαμαντιών μου μετέφεραν μια επίσημη πρόταση. Θεωρούμαι ειδικός των ιστορικών τοιχογραφιών. Εορτάζονταν τα 100 χρόνια της ανεξαρτησίας του Βελγίου. Και η βελγική κυβέρνηση εξέφρασε την επιθυμία να εμπιστευθεί σε μας την υλοποίηση ενός επετειακού φιλμ.\nΣτο Λονδίνο με τη μεσολάβηση του Γκρήρσον -5- επρόκειτο να μου γίνει πρόταση από την πλευρά της αποικιακής διοίκησης της Αυτοκρατορίας για μια ταινία πάνω στην Αφρική. Με μία δέσμευσή μου: να δείξω με ποιο τρόπο η αποικιακή πολιτική της Αγγλίας είχε ως αποτέλεσμα την πνευματική ανάπτυξη και ευημερία των μαύρων!!\n1. Θρυλική σκηνή της ταινίας.\n2. Επίσης σημαντική σκηνή, στην οποία εφαρμόζεται το γνωστό "μοντάζ ατραξιόν" του Αϊζενστάιν για να κινητοποιηθεί το θυμικό του κοινού.\n3.4 Ταινία του Αϊζενστάιν στην οποία, εκτός των άλλων, πολύ εντυπωσιακά αποτυπώνεται η παραγωγή και επεξεργασία γάλακτος.\n5. Άγγλος πρωτοπόρος ντοκυμανταιρίστας.\nAt Τρίτη, Μαρτίου 19, 2013 9:50:00 π.μ., Κατερίνα Στρατηγοπούλου-Μ. :\nΑκόμα ένα μεγάλο ευχαριστώ, θα το ανεβάσω σήμερα κιόλας.\n(δεν με πτοούν, οι δυσκολίες κάνουν την αναζήτηση ελκυστικότερη.)\nAt Τρίτη, Μαρτίου 19, 2013 2:58:00 μ.μ., Κατερίνα Στρατηγοπούλου-Μ. :\nΓράψε λάθος Χρήστο, η επόμενη ανάρτηση των "αυτοβιογραφικών" είναι προγραμματισμένη για 30 Μαρτίου. Μέχρι τότε έχω να συμπληρώσω 5-6 κενά - πρόκειται για κάποια αυτοβιογραφικά που έχω αφήσει μισοτελειωμένα στα "πρόχειρα".\nAt Τρίτη, Μαρτίου 19, 2013 9:19:00 μ.μ., Χρήστος :\nΚατερίνα, τι οργάνωση είναι αυτή; Εντυπωσιάζομαι. Αλήθεια :-)\nAt Τετάρτη, Μαρτίου 20, 2013 5:10:00 μ.μ., Κατερίνα Στρατηγοπούλου-Μ. :\nΝα μην εντυπωσιάζεσαι, πρόκειται για ένα ακόμα ψυχαναγκαστικό σύμπτωμα. Θα μου περάσει...


e-hani: Με τον Καρρά από τον Βορρά μέχρι το ....Δίστομο (Φωτό και βίντεο)\nΜε τον Καρρά από τον Βορρά μέχρι το ....Δίστομο (Φωτό και βίντεο)\nΗ ετήσια χοροσπερίδα του ΑΜΒΡΥΣΣΕΑ ΔΙΣΤΟΜΟΥ , πραγματοποιήθηκε την ΠΑΡΑΣΚΕΥΗ 21/7/17.\nΟ Βασίλης Καρράς μαζί με το επιτελείο του, κατάφερε να ξεσηκώσει τον κόσμο που παραβρέθηκε στο γήπεδο του ΔΙΣΤΟΜΟΥ , κόσμος που ήρθε ακόμη και από πολλές γειτονικές περιοχές.\nΜια πολύ καλή εκδήλωση , άρτια οργανωμένη και που διασκέδασε τον κόσμο μέχρι τις πρώτες πρωινές ώρες.\nΈντονη η παρουσία της αστυνομίας , με συνεχόμενες περιπολίες και με ισχυρή αστυνομική δύναμη .\nαπό εμένα , από τον Ηλία Παπαδήμο και τον Λουκά Ρεντίφη .\nLabels: ΑΘΛΗΤΙΚΑ, ΔΙΣΤΟΜΟ, ΕΚΔΗΛΩΣΕΙΣ, ΦΩΤΟΓΡΑΦΙΕΣ/ΒΙΝΤΕΟ


Η Εθνική Εφήβων πάλεψε, αλλά ηττήθηκε με 70-54 στον ημιτελικό του Eurobasket – Σήμερα για το χάλκινο με τη Σλοβενία\nΔεν τα κατάφερε η Εθνική μας ομάδας μπάσκετ των Εφήβων, καθώς ηττήθηκε από την Ισπανία με 70-54 στον ημιτελικο του Eurobasket, που πραγματοποιείται στη Νέα Ιωνία Βόλου και θα διεκδικήσει το χάλκινο μετάλλιο, την Κυριακή, απέναντι στη Σλοβενία.\nΣτο πρώτο ημίχρονο, η Εθνική μας έκανε καλή δουλειά και προηγήθηκε με 36-34 (α’ περίοδος 20-12), έχοντας κορυφαίους τους Ρογκαβόπουλο (10 πόντοι) και Κουρτίδη (9 πόντοι).\nΣτην τρίτη περίοδο, οι Ισπανοί παρέσυραν την εθνική μας ομάδα στον γρήγορο ρυθμό τους και ανέτρεψαν την κατάσταση, κλείνοντας το δεκάλεπτο, προηγούμενοι με 59-46.\nΔεν κατάφερε να αλλάξει αρκετά πράγματα η Εθνική μας στην τελευταία περίοδο, παρά τη μεγάλη προσπάθεια. Έτσι, η Εθνική μας ηττήθηκε με 70-54 και την Κυριακή θα διεκδικήσει το χάλκινο μετάλλιο κόντρα στη Σλοβενία.\nΕλλάδα (Βλασσόπουλος): Γεωργαλάς 2, Καράμπελας 8 (3/11 σουτ, 4 ριμπάουντ, 7 ασίστ), Νικολαΐδης 6 (3/9 σουτ), Ρογκαβόπουλος 13 (2/3 δίποντα, 2/7 τρίποντα, 3/5 βολές), Κάδρας 4, Καλόγηρος, Κλωνάρας, Κουρτίδης 9 (2), Ματσάγγος, Σταυρακούκας, Τσάμης 6\nΙσπανία (Ζαμόρα): Αρντάνζα 4, Χ. Γκαρσία 7 (2/13 σουτ, 9 ασίστ), Μ. Γκαρσία 7 (1), Σεράνο, Ταμπά, Αλντάμα 19 (2/7 τρίποντα, 11 ριμπάουντ), Καρένο 9 (4/12 σουτ, 8 ριμπάουντ), Ντίκε 2, Γκαρούμπα 18 (9/13 δίποντα, 19 ριμπάουντ, 3 ασίστ, 3 κλεψίματα, 3 μπλοκ), Μεχίας 2, Πραντίγια 2, Σκαριόλο\nTag:Eurobasket, Εθνική Εφήβων, μπάσκετ


Δημοσιεύθηκε στις 9 Ιουλίου, 2018, 09:00 10 Ιουλίου, 2018, 07:58 Δημοσιεύθηκε από Επικαιρότητα\nΈνα πρόβλημα που αντιμετωπίζουν οι κυβερνήσεις, προς το τέλος της θητείας τους, είναι ότι τους φταίει η πραγματικότητα που είναι στριφνή, με αποτέλεσμα να προσπαθούν να τη φέρουν στα μέτρα τους. Ο μεγαλύτερος κίνδυνος για τους κυβερνώντες, δε, είναι να πιστέψουν πραγματικά ότι αυτή η ψευδεπίγραφη πραγματικότητα που προσπαθούν να δημιουργήσουν θα έχει ιδιαίτερη ανταπόκριση και στον κόσμο, έξω από τη φούσκα των πολιτικών, των δημοσιογράφων, των επικοινωνιολόγων και των λοιπών δημοσιολόγων.\nΗ σημερινή κυβέρνηση, για παράδειγμα, απεχθάνεται τις δημοσκοπήσεις. Με εξαίρεση ελάχιστες εταιρείες δημοσκοπήσεων, η κυβέρνηση δεν θέλει να ακούει τις υπόλοιπες, απορρίπτει δε συλλήβδην τα αποτελέσματα των ερευνών τους ως προσπάθεια να «εξυπηρετηθεί» η διαπλοκή. Και μπορεί οι κυβερνώντες να έχουν δίκιο, ιδίως για τον τρόπο που τους «φέρθηκε» το «σύστημα» πριν γίνουν κυβέρνηση-γιατί πάντα το σύστημα αντιπαθεί τους εισοδιστές και όσους έχουν δυναμική να ανατρέψουν το statusquo-αλλά πλέον τα πράγματα είναι κάπως διαφορετικά. Ο ΣΥΡΙΖΑ έχει απωλέσει τη γοητεία του και την απευθείας επαφή με τους πολίτες. Ακόμα και όσοι δεν τον ταυτίζουν με τα παλιά κόμματα και δεν το κατηγοριοποιούν ως ένα κόμμα ψευτών, αισθάνονται απογοήτευση, θλίψη για τις επιλογές τους, ακόμα και θυμό.\nΔυστυχώς για την κυβέρνηση, ακόμα και αν μπορούμε να συζητήσουμε επιμέρους έρευνες ή επιμέρους ευρήματα ερευνών, η τάση είναι αμείλικτη: η κυβέρνηση είτε εισπράττει την πολιτική ζημία λόγω των πολιτικών επιλογών της, με αιχμή το Σκοπιανό, είτε απλώς επιβιώνει χρησιμοποιώντας «ανάσες», όπως η απόφαση για το χρέος. Δεν μπορεί να διαμορφώσει δυναμική, όμως, και οι εκλογές έρχονται όλο και πιο κοντά.\nΣαφώς το παιχνίδι δεν έχει τελειώσει. Αλλά, μέχρι να μπορεί η κυβέρνηση να έχει ένα καλάθι μισογεμάτο για να «τάξει», να «χορηγήσει» και να πάει σε εκλογές, πρέπει να βρει κεντρικά αφηγήματα. Και αυτά τα κεντρικά αφηγήματα, κάποιοι πρέπει να βρεθούν να ενστερνιστούν και να τα υποστηρίξουν. Τι συμβαίνει, λοιπόν, αν δεν σου αρέσει η πραγματικότητα; Υπάρχουν επιλογές, μια εκ των οποίων είναι να φτιάξεις τη δική σου πραγματικότητα.\nΚάπως έτσι, μια κυβέρνηση που αποστρεφόταν τις δημοσκοπήσεις, ξαφνικά εμφανίζεται σε ορισμένες μετρήσεις να «περπατάει» πολύ καλύτερα. Σαν να υπάρχει ακροατήριο. Ή σαν να μην τραβάει καθόλου η αξιωματική αντιπολίτευση, αν θέλουμε να το διαβάσουμε πιο σωστά, η οποία, σε όλες τις άλλες μετρήσεις που βλέπουν το φως της δημοσιότητας, διαμορφώνει συνθήκη αυτοδυναμίας στις επόμενες εκλογές.\nΤο μόνο κακό με αυτές τις μετρήσεις; Δεν τις πιστεύει κανείς άλλος!


Διασφαλίζοντας την δεξιά πτέρυγα! | Capital\nΤρίτη, 05-Ιαν-2021 00:02\nΤην πρώτη εργάσιμη ημέρα της πρώτης εβδομάδας του νέου χρόνου, επέλεξε ο πρωθυπουργός, για ν’ ανακοινώσει τον (όχι και τόσο ξαφνικό) ανασχηματισμό της κυβέρνησής του.\nΈνα ανασχηματισμό ο οποίος, πέρα από τις όποιες άλλες στοχεύσεις του ως προς το κυβερνητικό έργο, μεταφέρει δύο σημαντικά πολιτικά μηνύματα:\nΑ. Οι επόμενες εκλογές είναι κοντά. Πιθανότατα και αμέσως μετά το τέλος των μεγάλων προβλημάτων της πανδημίας (μικρά θα υπάρχουν για αρκετό καιρό ακόμη). Ακόμη και εάν δεν είναι "προγραμματισμένες", θα πρέπει να θεωρείται βέβαιο πως αποτελούν μία σοβαρότατη πιθανότητα.\nΒ. Η πολιτική κυριαρχία του Κυριάκου Μητσοτάκη στους χώρους της υγιούς Κεντροαριστεράς, του Κέντρου και της Κεντροδεξιάς, είναι αδιαμφισβήτητη και παγιωμένη, εδώ και καιρό. Έφτασε λοιπόν η ώρα να διασφαλιστεί και ο όποιος (υπαρκτός ή φανταστικός) κίνδυνος διαρροής δυνάμεων, προς τα δεξιά. Ανεξαρτήτως του πραγματικού χρόνου των εκλογών…\nΦυσικά, όπως συμβαίνει σε όλους τους ουσιαστικούς ανασχηματισμούς διαχρονικά, υπήρξαν επίσης κάποιες ανακατατάξεις καθώς και ορισμένες κρίσεις πεπραγμένων, με βάση το έως τώρα έργο που έχει παραχθεί. Οι οποίες συνοδεύτηκαν από τις αντίστοιχες επιβραβεύσεις αλλά και "μπόνους".\nΕπιπλέον, δεν πρέπει να διαφεύγει της προσοχής ότι στο καινούργιο κυβερνητικό σχήμα, διακρίνονται 2-3 στελέχη σε "Επικίνδυνες Αποστολές". Με την υποσημείωση πως όλα τα "κομάντο", έχουν ανταπεξέλθει σε αντίστοιχες θέσεις παλαιότερα, άρα η τοποθέτησή τους μόνο τυχαία δεν είναι …\nΗ στήλη δεν βρίσκει λόγο εισόδου σε εκ των υστέρων ονοματολογία! Ούτε να μεταφέρει παρασκηνιακές διαδικασίες! Παρότι κάποιες (λίγες), θα ήταν ταυτόχρονα διασκεδαστικές, διδακτικές και ιδιαίτερα ενδιαφέρουσες. Όμως ο κίνδυνος να "κατηφορίσει" το κείμενο προς το σκέτο κουτσομπολιό θα ήταν εξαιρετικά μεγάλος, κάτι που εν μέσω πανδημίας και δεκάδων νεκρών καθημερινά, δεν μοιάζει ότι καλύτερο, ως επιλογή.\nΕξάλλου, το σημαντικότερο στην υπόθεση του συγκεκριμένου ανασχηματισμού, είναι η πρόδηλη πρόθεση του πρωθυπουργού να στείλει τα παραπάνω μηνύματα, διορθώνοντας ταυτόχρονα τις υπάρχουσες δυσλειτουργίες και ρυθμίζοντας τις σχετικές υποθέσεις, αφήνοντας ταυτόχρονα ανέγγιχτα τα υπουργεία που αντιμετωπίζουν τα διάφορα "θερμά μέτωπα" της χώρας. Εξ ου και το οικονομικό επιτελείο, του υπουργείου Ανάπτυξης και Επενδύσεων συμπεριλαμβανομένου, το υπουργείο Υγείας, το Προστασίας του Πολίτη, το Μεταναστευτικής Πολιτικής και το Εθνικής Άμυνας έμειναν ανέγγιχτα. Ενώ το Εξωτερικών, δέχθηκε μόνο μία "ειδικού τύπου" διόρθωση η οποία, κατά τα φαινόμενα, ήταν αναπόφευκτη. Άγνωστο γιατί, αλλά είναι ξεκάθαρο πως εκεί υπήρχε κάποιο σοβαρό πρόβλημα που προκαλούσε δυσλειτουργία που ήταν αδύνατο ν’ αντιμετωπιστεί, χωρίς αλλαγή προσώπου.\nΑφήνοντας όμως στην άκρη τον κορμό των βασικών υπουργείων που βρίσκονται στην πρώτη γραμμή αντιμετώπισης των κρίσεων που δοκιμάζουν την χώρα (πανδημία, εθνικά θέματα με Τουρκία, μεταναστευτικό) οι αλλαγές ήταν πολλές και αρκετά εκτεταμένες. Δεκατρία νέα πρόσωπα, με τον αριθμό των γυναικών που συμμετέχουν στο σχήμα να αυξάνεται στις δέκα, κάθε άλλο παρά ασήμαντη ή μικρή διαφοροποίηση μπορεί να τα χαρακτηρίσει κανείς.\nΌλα τα θετικά όμως, έχουν κόστος. Το οποίο στην συγκεκριμένη περίπτωση έχει την μορφή του τεράστιου και εξαιρετικά δυσκίνητου σχήματος. Πενήντα οκτώ μέλη αριθμεί η νέα κυβέρνηση και, εκτός από τις δυσκολίες στον συντονισμό την οργάνωση και τον αποτελεσματικό έλεγχο που προκαλεί αυτός ο τεράστιος αριθμός, επιφέρει επίσης ένα όχι αμελητέο πλήγμα στην εικόνα του ίδιου του πρωθυπουργού. Διότι, αποδεικνύει χωρίς δυνατότητα αμφισβήτησης, ότι οι προσωπικές επανειλημμένες προεκλογικές δεσμεύσεις του περί "μικρών, ευέλικτων και επιτελικών κυβερνητικών σχημάτων", δεν τηρήθηκαν. Κάτι που η αξιωματική αντιπολίτευση φρόντισε άμεσα να τονίσει, με σχετικό βίντεο από τα παλιά!\nΣε κάθε περίπτωση, η γνωστή φράση "νέα χρονιά, νέο ξεκίνημα", δείχνει να υλοποιείται. Απομένει μόνο να δούμε, τι θα δούμε, από εδώ και πέρα…


Ένα smartphone που φροντίζει για σας πριν από εσάς - GOSSIP TIME\n20 Απριλίου, 2018 23 Απριλίου, 2018\nΗ τεχνητή νοημοσύνη είναι μία τεχνολογία στην υπηρεσία του ανθρώπου και η Huawei επενδύει πάρα πολύ στο συγκεκριμένο κομμάτι, όπως αποδεικνύει και η πρόσφατη παρουσίαση της σειράς P20 στο Παρίσι. Προβλέπει στιγμιαία τις ανάγκες του χρήστη, με τις δυνατότητές της συμπληρώνει τις γνώσεις του και πάνω απ’ όλα, φροντίζει για καθετί κουραστικό, δύσκολο ή… βαρετό, επιτρέποντάς του να εστιάσει σε αυτό που είναι πιο σημαντικό από οτιδήποτε άλλο: στη χρήση του τηλεφώνου.\nΟι δυνατότητες της τεχνητής νοημοσύνης αντικατοπτρίζονται πλήρως στον τομέα της φωτογραφίας, στον οποίον αυτή τη στιγμή η κινέζικη εταιρεία έχει κάνει τεράστια βήματα προόδου σε σχέση με τον ανταγωνισμό. Το Huawei P20 Pro είναι εξοπλισμένο με την καλύτερη κάμερα που έχει υπάρξει ποτέ σε smartphone. Από μόνη της η κάμερα 40 megapixel της Leica του «μαρτυρά»… Η συσκευή μπορεί να τραβήξει ευκρινείς εικόνες εκπληκτικής λεπτομέρειας τη νύχτα, προσφέρει ζουμ 5x, ενώ οι φακοί της δημιουργούν ένα φυσικό εφέ θολώματος παρασκηνίου για λήψεις επαγγελματικού επιπέδου.\nPrevious post:Τι να κάνετε αν «μπήκε» το τζιν στο πλύσιμο\nNext post:Ο αποτελεσματικός τρόπος για να νικηθεί η μηνιγγίτιδα


dead 2008-08-23 03:40:50 UTC #61\nΠόσοι spammers-mods υπάρχουν τώρα?\nkeimis 2008-08-23 09:26:03 UTC #62\nΣυγχαρητήρια στους νέους mods, freedom και ellanor!\nΩχ, ωχ, βλέπω ότι ο ellanor ξεκίνησε με άγριες διαθέσεις!!! :lol: :lol:\nGiasonas 2008-08-23 11:13:45 UTC #63\nρε παιδιά, νόμιζα πως είχαμε πει πως εγώ θα ήμουν ο νέος mod.\nrudolf 2008-08-23 16:20:18 UTC #64\no rudolf παραιτήθηκε για προσωπικούς του λόγους\nΚάμω ένα κουοτ του αγαπητού μόντε γιατί πολλές ανακρίβειες ακούστηκαν από δω κι από κει.\nΗ ζωή τα έφερε έτσι και η παλιοσειρά πρέπει να “αποσυρθεί” απ’το moderatin\nΚαλά κουράγια στους mods,για ένα ευχάριστο φόρουμ γιομάτο σπάμιν και καλό χιούμορ:)\nWretch 2008-08-23 16:51:21 UTC #65\nΕπειδή το χω απορία, με ποιά κριτήρια γίνεται κάποιος χρήστης mod; Ανάλογα με το πόσο συμμετέχει στο φόρουμ;\nmontecristo 2008-08-23 16:53:15 UTC #66\nήθελα να απαντήσω κάτι άλλο, αλλά θα απαντήσω σοβαρά\nόταν το mod team θεωρεί πως χρειάζεται νέος mod, συνεδριάζει κ αποφασίζει ποιος θα είναι αυτός. το βασικότερο κριτήριο είναι να έχει την ίδια νοοτροπία περί moderation όπως εμείς κ φυσικά να ασχολείται με το φόρουμ μας.\nshaman 2008-08-23 16:57:12 UTC #67\nόταν δίνει ένας μοδ infraction, το συζητάει πρώτα με όλη την ομάδα διαχείρησης ή όχι?\nmontecristo 2008-08-23 16:59:20 UTC #68\nτα ban συζητάμε όλοι. τα infraction που βγάζουν μάτι δεν θέλουν συζήτηση…\nπάντως σπάνια κάνει κάτι κάποιος από μόνος του. το έχω ξαναπεί : μην βρίζετε το όργανο, βρίστε την ομάδα. είναι όλοι υπεύθυνοι\nkarvou 2008-08-23 17:00:16 UTC #69\nγια αυτό που ρωτάς shaman, μου ζητήθηκε η άποψη μου και βγήκε από κοινού απόφαση. Οι κανόνες του φόρουμ είναι σαφέστατοι σε αυτό το θέμα…\nshaman 2008-08-23 17:00:35 UTC #70\nΜε προβλημάτισες τώρα. Ενιγουέηζ, θενκς.\nεδιτ για Karvou: Έχω δει απίστευτες προσβολές εδώ μέσα ακόμα και από editors. Τεσπά, δε θέλω να το συνεχίσω.\nmontecristo 2008-08-23 17:04:11 UTC #71\nνα κάνεις ριπόρτ λοιπόν, να τις προλαβαίνουμε όλες.\nkourou 2008-08-23 17:05:58 UTC #72\nΟποιοσδήποτε θεωρεί ότι θίγεται μπορεί να κάνει report. Γι’ αυτό υπάρχουν.\nΔεν είναι δυνατόν να ελέγχεις συνεχώς τα πάντα και φυσικά να κάνεις αναδρομή σε 400.000 μηνύματα για να δεις αν έχει ξεφύγει κάτι…\nellanor 2008-08-23 21:29:31 UTC #73\n[FONT=“Times New Roman”][SIZE=“3”]Just some Stuff…(please διαβάστε)[/SIZE][/FONT]\nΝα ευχαριστήσω τα παιδιά για το καλωσόρισμα σε μένα και τον Φρήδομ στη νέα μας θέση. Θέλω βασικά να πω 5 πραγματάκια, θα σας παρακαλούσα να τα διαβάσετε. Είναι πολλά, αλλά τα λέω εδώ όλα μια φορά για να μη τα λέω μετά ξανά.\nΤο να είναι κάποιος moderator σε ένα φόρουμ είναι δύσκολο, ειδικά αν μιλάμε για ένα φόρουμ όπως το rocking, στο οποίο μεγάλο μέρος των χρηστών είναι κάτω των 20. Προσοχή, δεν έχω τίποτα με τους μικρότερους. Αντίθετα, πολλοί από αυτούς τυχαίνει να είναι γαμώ τα παιδιά, με τους οποίους άνετα κάνω ή θα έκανα παρέα και ας έχουμε κάποια διαφορά στην ηλικία. Ωστόσο στο φόρουμ υπάρχει κόσμος που δεν κατανοεί πως το φόρουμ (κάθε φόρουμ, σε όλες τις γωνιές του πλανήτη) έχει κάποιους κανόνες, οι οποίοι δεν υπάρχουν για να μας σπάνε τα νεύρα και να μας κάνουν τη ζωή δύσκολη, αλλά για την καλύτερη δυνατή λειτουργία του.\nΈχετε διαβάσει τους κανόνες παιδιά? Είναι απλό, και διαρκεί μόνο 2 λεπτά. Όταν τους πρωτοδιάβασα, καιρό τώρα, σκέφτηκα «δεν έχουν τίποτα το παράξενο, αντίθετα, είναι σωστοί κανόνες που είναι καλό να εφαρμόζονται». Διαφωνεί μήπως κάποιος από σας?\nΝομίζετε πως μου είναι ευχάριστο εμένα, ή στον freedom, ή στα άλλα παιδιά, να δίνουμε προειδοποιήσεις και να λέμε ξανά και ξανά «μη σπαμμάρετε», να κλειδώνουμε θέματα και να ρίχνουμε μπαν σε κόσμο? Προσωπικά θα ήθελα να περνάω καλά με όλους εδώ μέσα, και όσο γίνεται να μη δημιουργείται η παραμικρή ένταση. Ωστόσο επέλεξα να βοηθήσω τα παιδιά στο moderation γιατί πραγματικά κάνουν καλή δουλειά και έχουν συμβάλλει στο να παραμένω σε αυτό το φόρουμ ένα χρόνο τώρα. Αλλά, πραγματικά, θα ήθελα να αποφύγω τις εντάσεις. Αν όμως υπάρχει κόσμος που δε μπορεί να καταλάβει, τι να πω, η ένταση θα είναι αναπόφευκτη. Δεν θα ναι κάτι προσωπικό, αλίμονο κιόλας, αλλά θα πρέπει να γίνει. Θα ήθελα να σας παρακαλέσω λοιπόν να τηρείτε τους κανόνες όσο μπορείτε, και εμείς με τη σειρά μας θα προσπαθούμε να είμαστε όσο ελαστικοί γίνεται. Μην εκνευρίζεστε με τους mods. Δεν έχουμε κάτι εναντίον σας ούτε θέλουμε να σας χαλάσουμε τη διασκέδαση. Απλά κάποια πράγματα είναι καλό να τηρούνται.\nΠροσωπικά θα είμαι απόλυτος απέναντι σε προσβολές, υβριστικά μηνύματα, και τέτοιου είδους καφρίλες. Εδώ είναι μουσικό φόρουμ, δεν είναι γήπεδο. Οι χρήστες δεν είναι όλοι φίλοι μεταξύ τους για να έχουν την απαραίτητη οικειότητα και άνεση ο ένας με τον άλλο, δεν είναι όλοι κάτω των 22, και δεν είναι όλοι άντρες. Σεβαστείτε σας παρακαλώ τις ευαισθησίες του άλλου και την προσωπικότητα του. Μπορεί να μη τον βλέπετε, να είναι κρυμμένος πίσω από μια οθόνη, αλλά αυτό δε σημαίνει πως δε μπορεί να ενοχληθεί ή να επηρεαστεί από αυτά που του λέτε. Και, ναι, έχει κάθε δικαίωμα γι’ αυτό, από τη στιγμή που δε σας έχει απέναντι του, δε σας βλέπει, δεν κοιτάει τα μάτια σας ούτε ακούει τον τόνο της φωνής σας. Και εντάξει, ας πούμε πως στους 10 χρήστες υπάρχουν και 1-2 που γουστάρουν τις καφροκαταστάσεις, τα βρισίδια στο φόρουμ κλπ. Υπάρχουν όμως και οι υπόλοιποι 8 που δε τη βρίσκουν έτσι και μπαίνουν στο φόρουμ για να πουν την άποψη τους για κάποιο θέμα. Ποιους λοιπόν να ευχαριστήσουμε εμείς, απέναντι σε ποιους να είμαστε «καλοί»?..\nΣεβαστείτε επίσης τη διαφορετικότητα στο γούστο και τα μουσικά ακούσματα του άλλου. Η διαφορετικότητα και η ποικιλία είναι αυτό που μας κάνει μοναδικούς και χωρίς αυτή, πιστέψτε με, θα ζούσαμε σε έναν πολύ βαρετό κόσμο. Μην είμαστε εγωκεντρικοί. Δεν είναι όλοι σαν εμάς, ούτε γίνεται. Ας τους αποδεχτούμε λοιπόν γι’ αυτό που είναι, και μη προσπαθούμε να τους αλλάξουμε με το ζόρι.\nΌσο αφορά το spamming. Χαχαχ, δε ξέρω, ίσως θα ήταν καλύτερο να μιλήσει ο freedom γι’ αυτό! Έχετε καταλάβει πως το spamming στα μουσικά θέματα καλό είναι να αποφεύγεται γιατί αλλιώς θα διαγραφεί. Δείτε το λογικά. Αν θέλετε να διαβάσετε κάτι για ένα συγκρότημα, γιατί να γυρνάτε ατελείωτες σελίδες διαλόγου εντελώς άσχετου με το θέμα? Όσο αφορά το off topic, οκ, εκεί προσπαθούμε να είμαστε πιο χαλαροί… Αλλά ακόμα και κει από ένα σημείο και έπειτα αν ξεφεύγει ένα θέμα εντελώς καλό είναι να επαναφέρεται εκεί που ήταν κάποια στιγμή. Είμαστε τόσο κακοί λοιπόν που τα λέμε αυτά? Πείτε μου. (α, ανταλλάχτε πμ βρε παιδιά, ανταλλάξτε μσν! Μη ντρέπεστε! Η επικοινωνία μέσω ενός φόρουμ και μόνο είναι αλλοτρίωση! Ελάτε κοντά ο ένας στον άλλο, χοχοχο! Γράφτε στο φόρουμ για τα σχετικά με το φόρουμ θέματα, και από κει και πέρα όλο το πεδίο για κουβέντα είναι δικό σας, εκτός φόρουμ. Εκμεταλλευτείτε το!)\nΌσο αφορά τα θέματα που κλειδώνονται. Κάνετε ένα search προτού ανοίξετε ένα θέμα καταρχάς. Οκ, θα σας φάει 3-4 λεπτά από τον χρόνο σας. Αλλά από το να ανοίξετε κάποιο θέμα και να κλειδωθεί, κρίμα είναι. Για τα θέματα στο off topic τώρα. Καταλαβαίνουμε πως θέλετε να κάνετε τον χαβαλέ σας, αλλά καλό είναι να έχει και κάποιο περιεχόμενο το τόπικ, ένα κεντρικό θέμα, υποτυπώδες έστω, ώστε να γίνει μια κάποια κουβέντα γύρω από αυτό. Ασφαλώς δε χρειάζεται να «εξηγήσω» γιατί κάποια τυχόν προσβλητικά για τους άλλους θέματα μπορεί να κλειδωθούν. Πιστεύω πως καταλαβαίνετε. Ή έστω, ελπίζω.\nΚαι κάτι πολύ βασικό. Κάνετε [SIZE=“2”]report[/SIZE], σας παρακαλούμε! Δε μπορώ να ξέρω αν η «Μαρία» ή η «Νίκη» θίχτηκε από το ποστ του «Κώστα» ή του «Τάσου», για να παρέμβω. Ούτε είναι δυνατό, όσοι και αν είμαστε, να ελέγχουμε κάθε ποστ σε αυτό το φόρουμ (τι να γίνει, έχουμε όλοι και άλλα πράγματα να κάνουμε). Κάνετε αναφορά λοιπόν, στο χέρι σας είναι.\nΑυτά τα ολίγα από μένα. Ελπίζω να αποφύγουμε τις γκρίνιες και τις επιθέσεις. Χρήστες του φόρουμ είμαστε και μεις, όπως και σεις, που παράλληλα επιβλέπουμε τη λειτουργία του. Δεν είναι εύκολο, και παίρνει χρόνο. Σας παρακαλώ, ως ellanor, να αποφύγουμε όσο γίνεται τις εντάσεις και να τηρείτε τους κανόνες. Ελπίζω να είχα την κατανόηση σας. Thanx προκαταβολικά! :)8)\nSpiros_G 2008-08-23 21:34:24 UTC #74\nΑσχετο αλλα εγινε reunion των new kids on the block!!\nrudolf 2008-08-24 00:44:49 UTC #75\ndamnation669 2008-08-24 01:28:49 UTC #76\nμε τον ελενορ μοδερατορ μπορω να κοιμαμαι ηρεμα.σοφη επιλογη.τελεια.αξιοκρατεια.\ndead 2008-08-24 02:45:28 UTC #77\nκαι να 'σαι πάντα μες στο δρόμο τον καλό\nγλυκό 'ναι το τραγούδι μου\nΓια να μη πείς μες στη ζωή σου δεν μπορώ\nκι άν πρέπει ακόμα να σηκώσεις και σταυρό\ndead 2008-08-24 02:51:05 UTC #78\nΠες τον σωστά τουλάχιστον.\nThanks που μου σβήσατε το post,δεν έλεγα κάτι θετικό οπότε πράξατε σωστά.Δημοκρατικό.\nmontecristo 2008-08-24 02:53:09 UTC #79\nspam dead, spam.\ndead 2008-08-24 02:54:42 UTC #80\nΑπάντηση στον από πάνω μου ήταν.


Καύσωνας προ των πυλών - Πού θα σημειωθούν 40άρια - Ειδήσεις - νέα - Το Βήμα Online\nΚαύσωνας προ των πυλών – Πού θα σημειωθούν 40άρια\nΛίγες μόνο ημέρες πριν φύγει Ιούλιος το καλοκαίρι… ετοιμάζεται να μας δείξει τα δόντια του, με τη θερμοκρασία να παρουσιάζει σημαντική αύξηση, φτάνοντας σε αρκετές περιοχές μέχρι και τους 40 βαθμούς Κελσίου\nΛίγες μόνο ημέρες πριν φύγει Ιούλιος το καλοκαίρι… ετοιμάζεται να μας δείξει τα δόντια του, με τη θερμοκρασία να παρουσιάζει σημαντική αύξηση, φτάνοντας σε αρκετές περιοχές μέχρι και τους 40 βαθμούς Κελσίου!\nΣυγκεκριμένα, σύμφωνα με τα τελευταία προγνωστικά στοιχεία του μετεωρολόγου του MEGA, Γιάννη Καλλιάνου, μέχρι την Τετάρτη θα έχουμε ήπια ζέστη, ενώ από την Πέμπτη θα έχουμε ενδεχομένως ως και 40 βαθμούς Κελσίου σε αρκετές περιοχές της ηπειρωτικής χώρας.\nΑναλυτικά, έως την Τέταρτη θα έχουμε 35, 36 πιθανόν στη δυτική Ελλάδα ακόμα και 37 και 38, δηλαδή λίγο παραπάνω από τις φυσιολογικές για την εποχή θερμοκρασίες.\nΩστόσο από την Πέμπτη κι έπειτα, θα έχουμε έναν τριήμερο καύσωνα ο οποίος θα επηρεάσει τις περισσότερες περιοχές της χώρας με 39-41 βαθμούς Κελσίου.\nΗ διάρκεια του καύσωνα θα είναι τρεις ημέρες.\nΑναλυτικά, σύμφωνα με το Meteo.gr, τοπικές νεφώσεις κατά περιόδους αναμένονται στα βόρεια και από το μεσημέρι και στα υπόλοιπα ηπειρωτικά. Τοπικές βροχές και ενδεχομένως καταιγίδες θα σημειωθούν από το μεσημέρι στην Κεντρική και Ανατολική Μακεδονία και στη Θράκη.\nΠοιο είναι το «μοντέλο Μαδρίτης» για την αποφυγή lockdown στην Αττική Ανοιχτό είναι το ενδεχόμενο για lockdown στην Αττική, ωστόσο όλα θα εξαρτηθούν από τα επιδημιολογικά...


ΖΕΙΔΩΡΟΝ: Στο... κόκκινο τα ασφαλιστικά ταμεία - Εκτιμήσεις για έλλειμμα 1 δισ. ευρώ το πρώτο εξάμηνο του 2021\nΥπηρεσιακοί παράγοντες του υπερταμείου ασφάλισης επισημαίνουν στο enikonomia.gr ότι ο προϋπολογισμός του 2020 γλίτωσε οριακά από το έλλειμμα. Κι αυτό οφείλεται στο γεγονός ότι αυξήθηκε σημαντικά η κρατική χρηματοδότηση του ασφαλιστικού φορέα, ενώ αρκετές μεγάλες δαπάνες μεταφέρθηκαν στο τρέχον έτος.\nΤα παραπάνω βοήθησαν, ώστε να ισοσκελιστεί ο περσινός προϋπολογισμός και να αποφευχθούν τα χειρότερα. Ωστόσο, το…καράβι μπάζει ήδη νερά και η τρικυμία που προκαλεί η πρωτόγνωρη αυτή υγειονομική και οικονομική κρίση τείνει να το βυθίσει.\nΕίναι χαρακτηριστικό ότι την χρονιά που πέρασε κατεγράφη ίσως η χειρότερη επίδοση από το 2013 σε επίπεδο προσλήψεων. Οι προσλήψεις ήταν λιγότερες κατά 844.443 το 2020 σε σχέση με το 2019, ενώ το τελικό ισοζύγιο προσλήψεων- απολύσεων το 2020, ήταν αρνητικό κατά 34.641 θέσεις.\nΠαράλληλα, το μεγαλύτερο μέρος των επιχειρήσεων σταμάτησε να λειτουργεί ή λειτούργησε με ειδικό καθεστώς και με ελάχιστον ή καθόλου προσωπικό. Αυτός σημαίνει ότι αρκετοί εξ αυτών σταμάτησαν να πληρώνουν και τις πάγιες υποχρεώσεις τους απέναντι στα ασφαλιστικά ταμεία.\nΚαι το μέλλον φαίνεται ακόμη πιο δυσοίωνο, καθώς οι εκτιμήσεις για τη νέα χρόνια παραμένουν ζοφερές. Υψηλόβαθμα στελέχη της κοινωνικής ασφάλισης εκτιμούν ότι το πρώτο εξάμηνο του έτους, και συγκεκριμένα από τον Ιανουάριο έως τον Ιούνιο, αναμένεται απόκλιση στον προϋπολογισμό του ΕΦΚΑ που θα ξεπερνά το 1 δισ. ευρώ.\nΕπισημαίνουν δε, ότι το έλλειμμα στον προϋπολογισμό της τρέχουσας χρονιάς θα αποφευχθεί δύσκολα, ακόμη και αν ανοίξει κανονικά αγορά έως το Πάσχα. Κι αυτό, γιατί φέτος η κρατική χρηματοδότηση στο υπερταμείο ασφάλισης θα είναι μικρότερη κατά 2 δισ. ευρώ.\nΕτικέτες Ασφαλιστικά Ταμεία, ΕΦΚΑ, COVID-19


NewsIT Εγκλημα Κρισιμες ωρες για το μοντελο με την κοκαινη! Απαισιοδοξος ο Κεχαγιογλου\nΔιαβάστε στο newsit.gr την απολογία της και το πώς εξηγεί την παρουσία ναρκωτικών στις αποσκευές της.\nΟ φίλος της στον οποίο είχε απόλυτη εμπιστοσύνη και τελικά το πλήρωσε ακριβά, αφού ήδη βρίσκεται για 17 μήνες στην φυλακή.\nΓιατί δηλώνει ικανοποιημένος αλλά και απαισιόδοξος ο συνήγορός της, Σάκης Κεχαγιόγλου, μιλώντας στο newsit.gr.\n“Τα εισιτήρια και το voucher μου τα έδωσε όλα έτοιμα μαζί με την τσάντα”\n“Εάν ήξερα ότι είχε ναρκωτικά το σακίδιο, μετά από τους δύο ελέγχους θα μου ήταν δύσκολο να πάω σε μια τουαλέτα και να το πετάξω; Ή να ξήλωνα μόνη μου μέσα στην τουαλέτα το σακίδιο με τα ναρκωτικά και να έπαιρνα το σακίδιο με τα ρούχα και να έφευγα;” είπε το μοντέλο στην απολογία της\n“Εγώ δεν θα κουβαλούσα ποτέ ναρκωτικά γιατί ήξερα ότι ήταν πολύ εύκολο να ανιχνευθούν“, τόνισε.\nΠαράλληλα, ο κ. Κεχαγιόγλου, μιλώντας στο newsit.gr, τονίζει: “Η Ειρήνη απολογήθηκε με ηρεμία, ψυχραιμία και σοβαρότητα. Έδωσε αναλυτικές εξηγήσεις και απάντησε χωρίς αντιφάσεις σε όλες τις ερωτήσεις της κατηγορούσας αρχής αλλά και της υπεράσπισης. Δεν υπήρξαν κενά, λάθη αλλά και σημεία τα οποία θα μπορούσαν να προκαλέσουν προβληματισμό σε σχέση με την ειλικρίνειά της. Πιστεύω ότι αυτό έγινε γιατί η περιγραφή της ήταν αληθινή, αυτό που λέει και διακηρύσσει από την πρώτη στιγμή της σύλληψής της πριν από 17 μήνες.\nΠαρά την ικανοποίησή μου για την απολογία της και για τις εξηγήσεις που έδωσε, παραμένω επιφυλακτικός και συγκρατημένος για την τελική απόφαση. Επαναλαμβάνω ότι η αθώωση της θα αποτελέσει έκπληξη για μένα, ευχάριστη έκπληξη, αλλά έκπληξη”.


Λαβράκι ψητό στη γάστρα - Τα φαγητά της γιαγιάς\nΈνα από τα ωραιότερα ψάρια, χωρίς πολλά κόκκαλα, που θα αρέσει ακόμη και σε αυτούς που δεν είναι φίλοι με τα ψάρια.\nΜε πολύ λίγα υλικά, εύκολα και γρήγορα, έχουμε ένα υπέροχο αποτέλεσμα.\nΨημένο στη γάστρα, γίνεται ζουμερό, πολύ μαλακό και εξαιρετικά νόστιμο.\n• 1 μεγάλο λαβράκι\n• 5 - 6 πατάτες κομμένες χοντρά μπαστούνια\n• 1 πιπεριά σε ροδέλες\n• 1 ντομάτα σε ροδέλες\nΤο σερβίρουμε σε πιατέλα, κι αν θέλουμε το φιλετάρουμε.\n-- Αν δεν έχουμε γάστρα, μπορούμε να το ψήσουμε σε ταψί, απλά θα βάλουμε περισσότερο νερό.\nστις 10/04/2015 09:18:00 π.μ.


Πώς είναι να δημιουργείς φιλίες Ολυμπιακών προδιαγραφών; Sports & Fitness\nΚαι το πρώτο τους κοινό πόνημα είναι ένα δυναμικό video, όπου πρωταγωνιστούν τόσο ο Λευτέρης Πετρούνιας όσο και το training παπούτσι της Reebok, το νέο Nano 7. Ο Ολυμπιονίκης δοκιμάζει τις αντοχές και τα όριά του μέσα από μια σειρά γρήγορων ασκήσεων, φορώντας το νέο παπούτσι. Άλλωστε η έντονη και πολύωρη προπόνηση αλλά και τα πολλά και διαφορετικά είδη άσκησης είναι η καθημερινότητα του Λευτέρη.\n«H προπόνηση εκτός κρίκων είναι το σημαντικότερο κομμάτι της προετοιμασίας μου, γιατί είναι αυτό που θα καθορίσει την αντοχή μου πάνω στο όργανο, την τεχνική μου, τη διάρκεια της προπόνησης πάνω στους κρίκους μέχρι να αρχίσουν οι πρώτοι πόνοι και γενικότερα αυτό που θα μου δώσει την καλή ψυχολογία για να αποδώσω σωστά» τονίζει ο Λευτέρης Πετρούνιας που έχει βρει την σταθερότητα, το κράτημα, την αντίσταση και την άνεση που χρειάζεται στο νέο Nano 7, που ήρθε για να τον βοηθήσει σε κάθε του σκληρή προπόνηση.\nΗ Reebok στηρίζει τον Λευτέρη και βρίσκεται πάντοτε στο πλάι του στον δρόμο προς την κορυφή. Υπάρχει όμως και για να εμπνεύσει όλους μας να μετατραπούμε στην καλύτερη εκδοχή του εαυτού μας. Να γινόμαστε περισσότερο άνθρωποι.\n«Tο #BeMoreHuman για εμένα είναι τρόπος ζωής, διότι προέρχομαι από ένα άθλημα που έχει να κάνει άμεσα με την ανθρώπινη φύση και την σωματική ικανότητα του αθλητή. Συγκεκριμένα, στην Ελλάδα όπου υπάρχουν ελλείψεις στον ερασιτεχνικό αθλητισμό, για να φτάσεις στη διάκριση, πρέπει να είσαι 1000% more human και να δώσεις όλο σου το είναι» είναι τα λόγια του Χρυσού Ολυμπιονίκη.\nΑν προσπαθείς κι εσύ καθημερινά να ξεπεράσεις τα όριά σου και να βγάλεις από μέσα σου τον απόλυτο «πρωταθλητή» σε ό,τι κι αν κάνεις, τότε αξίζει να μοιραστείς και τις δικές σου #BeMoreHuman στιγμές, κάνοντάς tag στο Facebook (@Reebok) και στο Ιnstagram (@reebokgreece).


Τατουάζ ελεύθερος ο Μαζαράκης δεν υπάρχουν αποδείξεις ! | videogr.gr\nΤατουάζ ελεύθερος ο Μαζαράκης δεν υπάρχουν αποδείξεις !\nΤατουάζ η αστυνομία αφήνει ελεύθερο τον Μαζαράκη μιας και τα στοιχεία που έχει στα χέρια της δεν είναι ικανά για να τον κρατήσουν πίσω από τα κάγκελα της φυλακής.\nΣτα επόμενα επεισόδια της σειράς τατουάζ θα δούμε ότι η αγωνία μας θα χτυπήσει κόκκινο, όσο αφορά τις ανατροπές που προκαλεί η Αμαλία με τις αποκαλύψεις της. Ωστόσο αυτή τη φορά θα την δούμε να είναι νευριασμένη με τις πρωτοβουλίες που πήγε και πήρε η Έμιλυ που πήγε και μετέφερε στην Τατιάνα όσα εκείνη είχε καταγράψει στο κασετοφωνάκι της και ήταν αποδεικτικά στοιχεία που αφορούσαν την εφοπλιστική εταιρεία.\nΤην ίδια ώρα ο Παύλος μαζί με τη Μάρθα θα πάνε και θα κάνουν την αίτηση αναδοχής του μωρού της Σαμίρας. Την ίδια ώρα η αστυνομία αφήνει ελεύθερο τον Μαζαράκη, μιας και τα στοιχεία που έχουν στα χέρια τους δεν είναι ικανά για να αποδείξουν ότι εκείνος ήταν μέλος του κυκλώματος σωματεμπορίας. Την ίδια στιγμή βλέπουμε και την Βέρα να αντιδρά έντονα στις επιμονές που έχει η Τόνια ώστε να ξεκινήσει μία καινούργια σχέση και να βγάλει από το μυαλό της τον Θεοχάρη!\nvideogr.gr: Τατουάζ ελεύθερος ο Μαζαράκης δεν υπάρχουν αποδείξεις !


ΟΛΠ: Νέο «μουσείο» στην Πολιτιστική Ακτή Πειραιά – Πειραϊκό Κύμα\nHome»Ναυτιλιακά»ΟΛΠ: Νέο «μουσείο» στην Πολιτιστική Ακτή Πειραιά\nΟΛΠ: Νέο «μουσείο» στην Πολιτιστική Ακτή Πειραιά\nΤη συμφωνία μεταξύ ΟΛΠ Α.Ε. και της Εταιρίας Μελέτης Αρχαίας Ελληνικής Τεχνολογίας για την εγκατάσταση μόνιμης έκθεσης των έργων της ΕΜΑΕΤ στην Πέτρινη Αποθήκη της Πολιτιστικής Ακτής Πειραιά, ενέκρινε το Διοικητικό Συμβούλιο του ΟΛΠ, σύμφωνα με σχετική ανακοίνωση.\nΓια τα επιμέρους θέματα της Συμφωνίας αυτής, μετά από γνωμοδότηση του Δ.Σ. της ΑΜΚΕ «Πολιτιστική Ακτή Πειραιά» θα συναφθεί σύμβαση συνεργασίας μεταξύ ΕΜΑΕΤ και ΟΛΠ. Η μόνιμη έκθεση όλων των έργων που ήδη έχουν κατασκευασθεί και θα συνεχίσουν να δημιουργούνται θα αναδείξουν τη σκέψη και εφαρμογή σε πλείστα θέματα τεχνολογίας των Αρχαίων Ελλήνων.\nΜε το νέο αυτό εκθεσιακό χώρο η Πολιτιστική Ακτή γίνεται ακόμα πιο ελκυστική, όχι μόνο για τους επιβάτες κρουαζιέρας, αλλά και για τους κατοίκους και τα σχολεία της περιοχής, ώστε μαζί με τα εκθέματα πολιτισμού των άλλων γύρω Μουσείων, να πληροφορούνται και να βλέπουν τον άλλο πρωτοπόρο τομέα της σκέψης των αρχαίων Ελλήνων, αυτόν του χώρου της τεχνολογίας, τονίζεται στην ανακοίνωση.\nPrevious Αντάρτικο Μελά για τον Πρόεδρο της Δημοκρατίας (;) – Διαφωνεί με τις θέσεις Καμμένου\nNext Τριήμερη απεργία στα Πανεπιστήμια


Τα 10 καλύτερα ξενοδοχεία κοντά σε: Ericeira Sea Sound\nΤα καλύτερα ξενοδοχεία κοντά σε: Ericeira Sea Sound\nΞενοδοχεία κοντά σε: Ericeira Sea Sound\nUrbanizacao Aldeamento Moinhos do Mar 3, Ericeira, Mafra 2655-478, Πορτογαλία\nEriceira Sea Sound: Διαβάστε κριτικές\n469 από 2.831 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Ericeira Sea Sound\n0,7 χλμ. από Ericeira Sea Sound\n0,2 χλμ. από Ericeira Sea Sound\n0,5 χλμ. από Ericeira Sea Sound\n0,9 χλμ. από Ericeira Sea Sound\n7,9 χλμ. από Ericeira Sea Sound\n19,0 χλμ. από Ericeira Sea Sound\n15,2 χλμ. από Ericeira Sea Sound\n17,3 χλμ. από Ericeira Sea Sound\n16,7 χλμ. από Ericeira Sea Sound\n16,4 χλμ. από Ericeira Sea Sound\n19,3 χλμ. από Ericeira Sea Sound\n19,1 χλμ. από Ericeira Sea Sound\n18,5 χλμ. από Ericeira Sea Sound\n18,9 χλμ. από Ericeira Sea Sound\n18,8 χλμ. από Ericeira Sea Sound


Αλ. Τσίπρας: Στο Eurogroup θα βρίσκεται η Ελλάδα\n Δέκα άτομα έχουν περισυλλεγεί από φορτηγό πλοίο που προσάραξε βόρεια της Ανδρου\n Σε ισχύ απαγόρευση απόπλου - Τα περισσότερα δρομολόγια δεν εκτελούνται\n Επιχείρηση διάσωσης σε εξέλιξη σε πλοίο που προσάραξε στις βόρειες ακτές της 'Ανδρου\n Ο έρως ... αρχαιόθεν στο Αρχαιολογικό Μουσείο Πέλλας\nΗ δύναμή μας είναι η εμπιστοσύνη του ελληνικού λαού τόνισε, ενόψει της σημερινής συνεδρίασης του Eurogroup, ο πρωθυπουργός Αλέξης Τσίπρας. Στη συνεδρίαση αυτή, «δεν θα βρίσκεται ο Γιάνης Βαρουφάκης. Στο Eurogroup θα βρίσκεται η Ελλάδα. Τα 10 εκατομμύρια Ελληνίδες και Έλληνες που υπέφεραν άδικα τόσο χρόνια. Οι 1,5 εκατομμύριο άνεργοι. Οι 2,5 εκατομμύρια φτωχοί. Οι 300.000 νέοι που έφυγαν μετανάστες στο εξωτερικό. Αυτοί θα είναι στο Eurogroup», τόνισε ο Αλ. Τσίπρας στο κλείσιμο της χθεσινής συζήτησης των προγραμματικών δηλώσεων της κυβέρνησης. Επισήμανε μάλιστα ότι «εδώ που βρισκόμαστε, δεν υπάρχει δρόμος επιστροφής».\n«Εάν δεν είμαστε διατεθειμένοι να διανοηθούμε τη ρήξη τότε δεν υπάρχει διαπραγμάτευση» υπογράμμισε από την πλευρά του ο υπουργός Οικονομικών Γιάνης Βαρουφάκης ο οποίος επανέλαβε ότι η κυβέρνηση αποδέχεται «0% του μνημονίου». Ζητούμενο πρόσθεσε είναι να υπάρξει μια «γέφυρα» μεταξύ της παλαιάς συμφωνίας και της νέας που θα παρουσιάσει η κυβέρνηση είπε ο κ. Βαρουφάκξης ο οποίος θα συμμετάσχει στη σημερινή έκτακτη συνεδρίαση του Eurogroup .\nΣύμφωνα με δημοσκόπηση της ΑΛΚΟ για το pontiki.gr και σε ό,τι αφορά «τη στάση της ελληνικής κυβέρνησης στη διαπραγμάτευση με τους εταίρους και δανειστές μας», σύμφωνο είναι το 75% των ερωτηθέντων, αρνητικό το 15% και δεν απαντά το 10%.\nΚριτική στον πρωθυπουργό Αλέξη Τσίπρα ότι δεν είπε κάτι πιο συγκεκριμένο και σαφές στη δευτερολογία του, άσκησε το ΠΑΣΟΚ, τονίζοντας πως «το μεγάλο ζήτημα είναι ότι εμφανίστηκε "μεθυσμένος" από μια μεγάλη παρεξήγηση».\n«Από την παρεξήγηση», αναφέρεται ειδικότερα στη σχετική ανακοίνωση που εξέδωσε η Χαρ. Τρικούπη σχετικά με τη δευτερολογία του κ. Τσίπρα, «ότι η ελληνική κοινωνία τον στηρίζει σε ρήξη με την Ευρώπη. Ενώ τον στηρίζει - μαζί με όλους μας - σε μια ουσιαστική διαπραγμάτευση που θα φέρει κάτι καλύτερο για την Ελλάδα και τους Έλληνες». Σε αυτό το πλαίσιο, το ΠΑΣΟΚ κάλεσε τον κ. Τσίπρα να λάβει υπόψη του, όπως αναφέρεται, το εξής: «Η υψηλή δημοσκοπική αποδοχή της νέας κυβέρνησης είναι από πλευράς ποσοστών αντίστοιχη με την αποδοχή που είχε αμέσως μετά τις εκλογές του 2009 η κυβέρνηση του ΠΑΣΟΚ με πρωθυπουργό τον κ. Γιώργο Παπανδρέου. Και ο τότε νέος υπουργός οικονομικών ήταν αποδεκτός σε ποσοστά συγκρίσιμα με αυτά του κ. Βαρουφάκη! Ας αναζητήσει τις τότε έρευνες της κοινής γνώμης».\n'Αλλα εννέα άτομα, μέλη πληρώματος, περισυνέλεξε υπό δύσκολες καιρικές συνθήκες (στην περιοχή πνέουν άνεμοι έντασης 8 με 9 μποφόρ) ελικόπτερο σούπερ πούμα από το φορτηγό πλοίο «GOODFAITH» με σημαία Κύπρου που προσάραξε τις πρωϊνές ώρες σήμερα στις βόρειες ακτές της 'Ανδρου παρουσιάζοντας εισροή υδάτων. Τα εννέα άτομα μεταφέρθηκαν στο ελικοδρόμιο του νησιού. Επίσης ένα ακόμα μέλος του πληρώματος είχε παραληφθεί νωρίτερα από ελικόπτερο σούπερ πούμα και μεταφέρθηκε στο αεροδρόμιο της Ελευσίνας. Συνολικά 10 άτομα πλήρωμα από σύνολο των 22 που επιβαίνουν πάνω στο πλοίο έχουν διασωθεί.\nΤο «GOODFAITH» σημαίας Κύπρου, είχε αποπλεύσει από την Ελευσίνα με προορισμό την ODESSA Ουκρανίας, κενό φορτίου. Από την πρώτη στιγμή του συμβάντος, στο Ενιαίο Κέντρο Συντονισμού Έρευνας και Διάσωσης βρίσκονται ο Αναπληρωτής Υπουργός Ναυτιλίας, κ. Θοδωρής Δρίτσας και ο Αρχηγός του Λιμενικού Σώματος - Ελληνικής Ακτοφυλακής, Αντιναύαρχος Λ.Σ., Αθανάσιος Αθανασόπουλος.\nΤα δρομολόγια στη γραμμή Πέραμα-Παλούκια γίνονται κανονικά. Σε ισχύ είναι η απαγόρευση απόπλου από το λιμάνια της Ραφήνας και του Λαυρίου. Κλειστή είναι η γραμμή Αγ.Μαρίνα- Νέα Στύρα. Ανοιχτές είναι οι γραμμές Βόλος-Σποράδες Κεραμωτή Καβάλας-Λιμένας Θάσου, Ηγουμενίτσα-Κέρκυρα, Ηγουμενίτσα Λευκίμμη,Κυλλήνη-Ζάκυνθος Κυλλήνη-Κεφαλλονιά και Ρίο - Αντίρριο.\nΕισροή υδάτων παρουσιάζει το φορτηγό πλοίο «GOODFAITH» με σημαία Κύπρου που προσάραξε τις πρωϊνές ώρεςσήμερα στις βόρειες ακτές της 'Ανδρου με 22 άτομα πλήρωμα. Ο πλοίαρχος του πλοίου δήλωσε εγκατάλειψή του, ενώ στην περιοχή πνέουν Βόρειοι άνεμοι εντάσεως 9 με 10 μποφόρ. Ηδη ελικόπτερο σούπερ πούμα από την Ελευσίνα περισυνέλεξε ένα μέλος του πληρώματος ενώ άμεσα εκδόθηκε από το Ενιαίο Κέντρο Συντονισμού και Έρευνα σήμα MAYDAY σε όλα τα παραπλέοντα σκάφη. Επίσης ενημερώθηκαν οι Λιμενικές Αρχές Λαυρίου, Ραφήνας, Καρύστου, 'Ανδρου, Σύρου , Τήνου και Πειραιά για τη διάθεση πλωτών μέσων.\nΟι κινεζικές επενδύσεις στην Ευρωπαϊκή Ένωση οι οποίες είχαν μειωθεί το 2013, υπερδιπλασιάστηκαν το 2014 για να φτάσουν σε ένα νέο ρεκόρ των 18 δισεκατομμυρίων δολαρίων όπως δείχνει μια μελέτη που δημοσιεύθηκε την Τετάρτη.Η Βρετανία είναι ο μεγαλύτερος αποδέκτης των επενδύσεων αυτών, σύμφωνα με τη μελέτη της δικηγορικής εταιρείας Baker και McKenzie η οποία αναδεικνύει επίσης το αυξανόμενο ενδιαφέρον των Κινέζων επενδυτών για τον τομέα των γεωργικών ειδών διατροφής και των ακινήτων.\nΤο 2014, οι κινεζικές επιχειρήσεις και οι επενδυτές από την πολυπληθέστερη χώρα του κόσμου έκαναν 153 συναλλαγές συνολικού ύψους 18 δισεκατομμυρίων δολαρίων, έναντι 8,6 δισεκατομμυρίων δολαρίων το 2013 και μόλις λίγο πάνω από τα 12 δισεκατομμύρια δολάρια το 2012. Η Βρετανία ήταν ο αγαπημένος προορισμός για τις κινεζικές επενδύσεις το περασμένο έτος με 5,1 δισεκατομμύρια δολάρια. Ακολουθούν στη σχετική λίστα η Ιταλία με 3,5 δισεκατομμύρια δολάρια, η Ολλανδία με 2, 3 δισεκατομμύρια δολάρια, η Πορτογαλία με 2 δισεκατομμύρια δολάρια και η Γερμανία με 1,6 δισεκατομμύρια δολάρια.Η Γαλλία βρίσκεται στην τρίτη θέση αλλά σε ένα μήκος χρόνου τετραετίας από το 2010 έως το 2014, αναφέρει η ίδια μελέτη, με κινεζικές επενδύσεις ύψους 8 δισεκατομμυρίων δολαρίων.\nΣτην ιστορία του έρωτα και των... «από αρχαιοτάτων χρόνων» παιγνιδιών του, αναλαμβάνει να μυήσει μικρούς και μεγάλους το .. «καθ ύλην αρμόδιο» (λόγω και της πληθώρας σχετικών ευρημάτων) Αρχαιολογικό Μουσείο της Πέλλας, με αφορμή την επικείμενη σύγχρονη μέρα των Ερωτευμένων. Η αρχή γίνεται από σήμερα και θα επαναλαμβάνεται καθημερινά ως το τέλος του μήνα, με τους... μικρούς και τα «Παιγνίδια της αγάπης» (εκπαιδευτικό πρόγραμμα για μαθητές Δ΄, Ε΄ και ΣΤ΄ Δημοτικού, καθώς και Α΄ Γυμνασίου).\nana2html v2.01 run on Wednesday, 11 February 2015 - 7:30:27 UTC


ΒΟΛΕΪ: Στη ΒΈΘΝΙΚΗ η ΑΕΣ ΓΑΛΑΤΣΙΟΥ… χωρίς το στέμμα! – GalatsiSports\nΑρχική > ΑΘΛΗΤΙΣΜΟΣ > ΒΟΛΕΪ: Στη ΒΈΘΝΙΚΗ η ΑΕΣ ΓΑΛΑΤΣΙΟΥ… χωρίς το στέμμα!\n- 11 Μαΐου 2015 675\nΑΕΣ ΕΝΩΣΗ ΓΑΛΑΤΣΙΟΥ – ΑΟ ΜΑΡΚΟΠΟΥΛΟΥ 0-3!\nΜετά την ολοκλήρωση της σειράς των τελικών για τη κατάκτηση της πρωτιάς στη Τοπική Κατηγορία ΑΝΔΡΩΝ, η ομάδα της ΑΕΣ ΓΑΛΑΤΣΙΟΥ έχασε χθες στο ΓΑΛΑΤΣΙ το τρίτο παιχνίδι της με 0-3 σετ και συνολικά τη σειρά με 2-3 νίκες και κατετάγη δεύτερη πίσω από την πρωταθλήτρια, πλέον, ομάδα του ΑΟ ΜΑΡΚΟΠΟΥΛΟΥ.\nΣτο σχεδόν γεμάτο κλειστό του Γαλατσίου, παρουσία και επισήμων, οι παίκτες του Ηλία Αραμπατζή, μετά από ένα δυνατό παιχνίδι, έχασαν το πρώτο σετ με 25-23, το δεύτερο με 25-16 και το τρίτο με 25-21.\nΔιαιτητές: Μαρκάτσας Ε., Παγκοζίδης Ι., και Κράνια Κ..\nΑΟ ΜΑΡΚΟΠΟΥΛΟΥ (Μεϊντάνης Ε.,): Αλλαγιάννης Φ., Λιάσκος Α., Μεθενίτης Ι., Μουστάκας Δ., Παπασιδέρης Δ., Δαρεμάς Γ. (λ), Γκίγκας Ν., Δημητριάδης Α., Λιάσκος Α., και Δράκος Δ.\nΑΕΣ ΕΝΩΣΗ ΓΑΛΑΤΣΙΟΥ (Αραμπατζής Η.): Αθανασόπουλος Λ., Καψής Σ., Ρεμούνδος Ι., Φανουράκης Γ. (λ), Χριστόπουλος Γ., Κούμπος Χ., Μπούμπας Τ., Γκογκόσης Μ., Πλαγιανός Γ-., Σκουτέλης Ν., Ταρνάρης Ι., και Λεβογιάννης Γ.\nΚαι οι δύο ομάδες την αγωνιστική περίοδο 2015-16 θα αγωνίζονται στην Β΄ Εθνική Κατηγορία Ανδρών.\nTagged ΑΕΣ ΓΑΛΑΤΣΙΟΥ Ανδρες Βολεϊ Κλειστό Γυμναστήριο\n24 Ιουνίου 2013 24 Ιουνίου 2013 641\n3 Σεπτεμβρίου 2016 587


Cobra | ShopCenter.gr\nBrand: Cobra Model: 21292\nCobra CA-375B/B μικρομεγάφωνο\nCobra CA-375B/B μικρομεγάφωνο με καλώδιο και connector για το MR-F75 σε Μαύρο..\nΤο Cobra Marine™ MR-HΗ125 φορητό VHF Marine έχει πρόσβαση σε όλα τα Ευρωπαϊκα καιρικά κανάλια, των ΗΠΑ, του Καναδά καθώς και τα διεθνή. Επίσης και 10 καιρικά κανάλια NOAA (εφόσον παρέχονται). Παρακολούθηση 1 καναλιού + κανάλι 16 (Dual Watch). Βασικά χαρακτηριστικά: Ρυθμιζόμενη ισχύς 1 ή 3 W..\nBrand: Cobra Model: 22305\nModular τροφοδοτικό Cobra 750W AKASA\nModular τροφοδοτικό Cobra 750W. - Modular διαχείριση καλωδίων, που ενισχύει τη ροή του αέρα - Θερμικά ελεγχόμενος, εξαιρετικά αθόρυβος ανεμιστήρας - Form factor: ATX - Efficiency: Πάνω από το 80% - Συντελεστής ισχύος: Active PFC - Fan: 135 x 135 x 25mm, με θερμικό έλεγχο - Σύνδεση Motherboa..\nCobra MR-HH475 FLT BT VHF Marine Φορητός πομποδέκτης, 6 Watts με BlueTooth\nΤο Cobra Marine™ MR-ΗH475 FTL ΒΤ είναι το κορυφαίο φορητό VHF Marine της Cobra !! Έχει πρόσβαση σε όλα τα Ευρωπαϊκα καιρικά κανάλια, των ΗΠΑ, του Καναδά καθώς και τα διεθνή. Επίσης και 10 καιρικά κανάλια NOAA (εφόσον παρέχονται). Παρακολούθηση 2 καναλιών + κανάλι 16 (Tri Watch) & απεριόριστες μνή..\nΡυθμιζόμενη ισχύς 1 ή 25 Watts, κανάλι 16, Scan, LCD οθόνη με φωτισμό, αδιάβροχο. Χαρακτηριστικά Ένδειξη σήματος, φωτιζόμενα πλήκτρα, JIS7 Standard: αντέχει 30 λεπτά σε 1m/βάθος. DSC επιτρέπει να στέλνετε σήματα με ένα πλήκτρο (κανονισμός RTCM-SC101). Φιλτράρισμα θορύβου, Συμπ..\nCobra MR-HH415LI VP VHF Marine Φορητός πομποδέκτης, αδιάβροχος 5 Watts.\nCobra MR-HH350 FLT VHF Marine Φορητός πομποδέκτης, αδιάβροχος 6 Watts.\nBrand: Cobra Model: d2dcb\nCobra MR-F77/B GPS VHF Marine Πομποδέκτης Βάσης Αδιάβροχος Ισχύς 1 ή 25 Watts\nCobra MR-F77/B GPS VHF Marine Πομποδέκτης Βάσης Αδιάβροχος Ισχύς 1 ή 25 Watts  Χαρακτηριστικά: Ρυθμιζόμενη ισχύς 1 ή 25 Watts, κανάλι 16, Scan, LCD οθόνη με φωτισμό, αδιάβροχο. Ενσωματομένο GPS για αυτόματο εντοπισμό της τοποθεσίας Ένδειξη σήματος, φ..\nCobra MR-HH500 FLT BT VHF Marine Φορητός πομποδέκτης 6 Watts με BlueTooth.\nΘα προστατεύσει το κινητό σας τηλέφωνο, κρατώντας το ασφαλές και στεγνό ενώ εσείς θα επικοινωνείτε καθαρά και δυνατά. Διαθέτει την αποκλειστική λειτουργία της Cobra "Rewind-Say-Again" ώστε να μη χάνετε καμμία κλήση στα VHF καθώς αποθηκεύονται τα τελευταία 20'' εκπομπής. Με ισχύ 6 Watt για μεγαλύ..\nCobra MR-F80/B VHF Marine Πομποδέκτης βάσης, αδιάβροχος, 1 ή 25 Watts.


Απρόσφορο και δυσανάλογο, και γι’ αυτό αναποτελεσματικό - constitutionalism.gr\nΗ πράξη του εμβολιασμού συνιστά παρέμβαση στο ανθρώπινο σώμα. Ήδη για το λόγο αυτόν, όταν το κράτος επιβάλλει σε κάποιον την υποχρέωση εμβολιασμού, περιορίζει συνταγματικό δικαίωμά του: την αυτοδιάθεση του προσώπου με την πιο κυριολεκτική έννοια, πάνω στο ίδιο του το σώμα. Παρόλα αυτά, πρόκειται για μια σχετικά ήπια παρέμβαση. Και, το σημαντικότερο, σκοπός της δεν είναι τόσο –και πάντως όχι μόνον– η προστασία της υγείας του εμβολιαζόμενου όσο μάλλον η προστασία της υγείας των μελών του κοινωνικού συνόλου, η δημόσια υγεία, ένας σκοπός δημόσιου συμφέροντος που αναγνωρίζεται συνταγματικά. Ένας τέτοιος σκοπός θα μπορούσε, καταρχήν, να δικαιολογήσει ακόμη και παρεμβάσεις στο ανθρώπινο σώμα.\n«Καταρχήν» σημαίνει πως μόνον υπό προϋποθέσεις είναι συνταγματικά ανεκτή η επιβολή της υποχρέωσης εμβολιασμού. Οι προϋποθέσεις αυτές τίθενται σε τρία πεδία, όσον αφορά, πρώτον, το εύρος της υποχρέωσης, δεύτερον, τη διαδικασία επιβολής της και, τρίτον, τους όρους της, όπου περιλαμβάνονται και οι συνέπειες της μη συμμόρφωσης. Εμπειρικά γνωρίζουμε πως η πρακτική του υποχρεωτικού εμβολιασμού είναι διαδεδομένη τόσο διεθνώς όσο και στη χώρα μας. Οι πιο γνωστές περιπτώσεις είναι ο υποχρεωτικός εμβολιασμός των παιδιών και των στρατευμένων. Είναι γνωστή επίσης η νομολογία, τόσο του Συμβουλίου της Επικρατείας όσο και του Ευρωπαϊκού Δικαστηρίου Δικαιωμάτων του Ανθρώπου, που έχουν δεχθεί ότι, εφόσον πληρούνται μια σειρά από προϋποθέσεις, ο υποχρεωτικός εμβολιασμός δεν προσβάλλει συνταγματικά ή ανθρώπινα δικαιώματα.\nΤην 1η Δεκεμβρίου 2021 ψηφίστηκε από τη Βουλή τροπολογία που επιβάλλει την υποχρέωση εμβολιασμού κατά του ιού Covid-19 στο σύνολο του πληθυσμού ηλικίας άνω των 60 ετών, με την απειλή επιβολής διοικητικού προστίμου 100 ευρώ μηνιαίως σε περίπτωση μη συμμόρφωσης. Το μέτρο συνιστά περιορισμό ατομικού δικαιώματος. Πρέπει να εξεταστεί αν πληρούνται οι προϋποθέσεις, ώστε ο περιορισμός να είναι δικαιολογημένος και άρα συνταγματικά ανεκτός.\nΠρώτη προϋπόθεση είναι, ο υποχρεωτικός εμβολιασμός να επιβάλλεται στοχευμένα σε συγκεκριμένες πληθυσμιακές ομάδες, που είτε είναι περισσότερο ευάλωτες σε λοιμώδη νοσήματα είτε έχουν αυξημένη επικινδυνότητα λόγω της επαφής τους με μεγάλο αριθμό, ιδίως ευάλωτων, προσώπων. Η επιβολή υποχρέωσης εμβολιασμού αδιακρίτως στο σύνολο του πληθυσμού θα ήταν αντισυνταγματική. Αν μη τι άλλο, για τον προφανή λόγο ότι, τουλάχιστον για όσους δεν έρχονται σε επαφή με άλλους, δεν πληρούται ο σκοπός προστασίας της δημόσιας υγείας. Η επιβολή της υποχρέωσης στην πληθυσμιακή ομάδα άνω των 60 ετών φαίνεται καταρχήν δικαιολογημένη, λόγω του ότι πρόσωπα αυτής της ηλικίας τείνουν να έχουν περισσότερα προβλήματα υγείας που τα καθιστούν περισσότερα ευάλωτα. Αυτό βεβαίως είναι μια ιατρική, δηλαδή επιστημονική, κρίση που πρέπει να τεκμηριώνεται, φαίνεται όμως να προκύπτει και από τα διδάγματα της κοινής πείρας, δηλαδή από την κοινή λογική. Επομένως, μπορούμε να θεωρήσουμε πως η πρώτη προϋπόθεση πληρούται.\nΔεύτερη προϋπόθεση είναι πως πρέπει να αποδεικνύεται επιστημονικά τόσο η αποτελεσματικότητα του εμβολίου όσο και η αναγκαιότητά του ειδικά για τη βαρυνόμενη πληθυσμιακή ομάδα. Αυτή είναι μια επιστημονική κρίση που δεν είναι προφανής, αλλά απαιτεί τεκμηρίωση με ειδικές μελέτες. Και, το κυριότερο, η τεκμηρίωση πρέπει να γίνεται με πλήρη διαφάνεια: τα επιστημονικά στοιχεία πρέπει να δημοσιοποιούνται, ώστε να μπορούν να ελεγχθούν και, αν υπάρχει λόγος, να αμφισβητηθούν. Τέτοια μελέτη ωστόσο για την επιβολή υποχρέωσης εμβολιασμού στην πληθυσμιακή ομάδα άνω των 60 ετών, ακόμα και αν υπάρχει, δεν δόθηκε στη δημοσιότητα. Στις εκθέσεις που συνοδεύουν την κατάθεση της τροπολογίας στη Βουλή υπάρχουν μόνο γενικόλογες αναφορές, που αναδεικνύουν βεβαίως την κρισιμότητα της κατάστασης όσον αφορά την καθυστέρηση στην υλοποίηση του εμβολιαστικού προγράμματος γενικά, και ειδικότερα στη βαρυνόμενη ομάδα, ωστόσο –κι αυτό είναι το σημαντικότερο έλλειμμα– απουσιάζουν συγκεκριμένα επιστημονικά τεκμήρια όσον αφορά την αποτελεσματικότητα και την αναγκαιότητα του εμβολιασμού, τα εκτιμώμενα οφέλη από την υποχρεωτική επιβολή του στη συγκεκριμένη πληθυσμιακή ομάδα κλπ. Είναι, επομένως, εξαιρετικά αμφίβολο κατά πόσο πληρούται εν προκειμένω η προϋπόθεση της ειδικής και διαφανούς τεκμηρίωσης, κάτι που ήδη θέτει εν αμφιβόλω και τη συνταγματικότητα του μέτρου.\nΤρίτη προϋπόθεση είναι πως οι όροι της επιβολής υποχρεωτικού εμβολιασμού οφείλουν να τηρούν την αρχή της αναλογικότητας. Ιδίως, οι έννομες συνέπειες από τη μη συμμόρφωση οφείλουν να περιορίζονται στις απολύτως αναγκαίες για την επίτευξη του επιδιωκόμενου σκοπού και τότε μόνο να επιλέγονται επαχθέστερα μέσα, όταν έχουν εξαντληθεί τα ηπιότερα. Εν προκειμένω, η μοναδική έννομη συνέπεια που συνδέεται με τη μη συμμόρφωση στην υποχρέωση εμβολιασμού είναι η επιβολή διοικητικού προστίμου, δηλαδή ένα καθαρά εισπρακτικού χαρακτήρα μέτρα. Ήδη αυτό είναι παράδοξο, για δύο λόγους. Διοικητικά πρόστιμα δεν συνηθίζεται να απευθύνονται αδιακρίτως στο γενικό πληθυσμό. Κατά κανόνα επιβάλλονται σε πρόσωπα τα οποία τελούν σε σχέση διοικητικής εποπτείας ή έχουν κάποιαν ιδιότητα, π.χ. χρήστης του δημόσιου οδικού δικτύου, που δικαιολογεί την υπαγωγή τους σε κρατική ρύθμιση για λόγους δημόσιου συμφέροντος. Ακόμα πιο παράδοξη είναι η μορφή του προστίμου, το οποίο επαναλαμβάνεται κάθε μήνα μέχρις ότου επέλθει η συμμόρφωση του υπόχρεου. Αυτό είναι κάτι τελείως ασυνήθιστο στην έννομη τάξη μας.\nΤο εμφανέστερο πρόβλημα όμως της προβλεπόμενης κύρωσης είναι το ύψος του προστίμου, το οποίο καθορίζεται οριζόντια και αδιακρίτως για όλους σε 100 ευρώ το μήνα. Αυτό είναι ένα διπλό πρόβλημα. Από τη μια, δίνει τη δυνατότητα σε όσους έχουν υψηλά εισοδήματα να «εξαγοράσουν» τη μη τήρηση της υποχρέωσης. Ως προς αυτούς, το πρόστιμο δεν έχει αποτρεπτικό χαρακτήρα, είναι ένα αμιγώς εισπρακτικό μέτρο, απολύτως απρόσφορο για την επίτευξη του επιδιωκόμενου σκοπού, που είναι να εμβολιαστούν όλοι όσοι ανήκουν στη βαρυνόμενη ομάδα. Από την άλλη, για χαμηλόμισθους ή χαμηλοσυνταξιούχους το πρόστιμο δεν έχει αποτρεπτικό, αλλά τιμωρητικό χαρακτήρα, υπερβαίνει δηλαδή κατά τρόπο εμφανώς δυσανάλογο τον επιδιωκόμενο σκοπό. Μηνιαίο πρόστιμο που ισούται με περίπου το ένα πέμπτο του βασικού μισθού ή το ένα τρίτο της προνοιακής σύνταξης είναι απλούστατα εξοντωτικό. Η τρίτη προϋπόθεση, επομένως, για τη συνταγματικότητα του μέτρου δεν φαίνεται να πληρούται.\nΑλλά δεν είναι αυτό το μεγαλύτερο πρόβλημα του μέτρου. Το δυστύχημα είναι πως θα αποδειχθεί απολύτως αναποτελεσματικό. Για τους έχοντες, έχει μηδενική αποτρεπτική αξία. Για πολλούς άλλους, θα λειτουργήσει ως «κόκκινο πανί», θα προκαλέσει αντιδράσεις –η λογική του backlash– και, δυστυχώς, θα υποδαυλίσει τις πιο ακραίες φωνές του αντιεμβολιαστικού κινήματος. Ήταν η χειρότερη επιλογή στη χειρότερη στιγμή.\n← Προκόπης Παυλόπουλος: Δεύτερη, επαυξημένη, έκδοση του βιβλίου του με τίτλο: «“Πάρθια Βέλη” κατά της Ευρωπαϊκής Ενοποίησης;», Εκδόσεις Παπαζήση, 2021 To Σύνταγμα, η λογική και η υποχρέωση →


Προτάσεις στοιχήματος από τον αγώνα Βιγιαρεάλ - Ουέλβα\nΠροτάσεις στοιχήματος από τον αγώνα Βιγιαρεάλ – Ουέλβα\n24 Μαρτίου 2013 09 Νοεμβρίου 2020\nΣτοίχημα από το ματς Villareal Vs Huelva(20:00).\nΚαλή Κυριακή να έχετε. Λείπουν για ακόμα ένα κουπόνι τα ενδιαφέροντα παιχνίδια(λόγω υποχρεώσεων των Εθνικών ομάδων) και επομένως θα ασχοληθούμε ξανά με λιγότερο δημοφιλή πρωταθλήματα. Τα προγνωστικά στοιχήματος που ακολουθούν προέρχονται από την Ισπανία.\nΟι γηπεδούχοι δίνουν μεγάλη μάχη για να προλάβουν το τρένο της απευθείας ανόδου στην Primera Division. Η Βιγιαρεάλ είναι η πιο φορμαρισμένη ομάδα του πρωταθλήματος(4 νίκες, 2 ισοπαλίες στα τελευταία 6 ματς) και πλέον έχει σκαρφαλώσει στην πέμπτη θέση και στο -4 από την δεύτερη.\nΤα κίτρινα υποβρύχια τα πηγαίνουν εξαιρετικά εντός έδρας έχοντας απολογισμό 9 νίκες, 4 ισοπαλίες και 1 ήττα(26-10 τα τέρματα) ενώ 7 παιχνίδια έχουν λήξει over 2.5 και άλλα τόσα under 2.5. Να συμπληρώσουμε ότι η Βιγιαρεάλ κέρδισε την πρηγούμενη αγωνιστική με 0-1 μέσα στην Ουέσκα.\nΠερίοδος ντεφορμαρίσματος για τους φιλοξενούμενους που συμπλήρωσαν 4 συνεχόμενες ήττες. Προέρχονται από μια ακόμη ήττα, αυτήν την φορά στο γήπεδό τους από την Χιρόνα(1-3)με αποτέλεσμα να βρεθούν στην 13η θέση του πρωταθλήματος με 40 βαθμούς.\nΗ Ουέλβα αντιμετωπίζει μεγάλα προβλήματα μακριά από την έδρα της μετρώντας μέχρι στιγμής 4 νίκες, 2 ισοπαλίες και 9 ήττες(14-27 τα γκολ) ενώ ειδικότερα στις 5 πιο πρόσφατες εξόδους της μετράει 4 ήττες. Σύμφωνα με το ρεπορτάζ θα λείψουν κάποιοι βασικοί παίκτες της ομάδας λόγω τραυματισμών και τιμωριών.\nΟι γηπεδούχοι έχουν το προβάδισμα στην σημερινή αναμέτρηση καθώς είναι σε καλύτερη φόρμα και πολύ δυνατοί εντός έδρας. Η βασική μας πρόταση θα είναι το άσσος ημίχρονο – άσσος τελικό με απόδοση 2.25 στην Mybet και εναλλακτική επιλογή το 2-1 για τελικό σκορ με τιμή 7.50 στην ίδια εταιρεία.\n1 ημίχρονο – 1 τέλικό με απόδοση 2.25 στην Mybet\nTo 92% βλέπει άσσο


Τροφές κατά της κακοσμίας του στόματος | Medical Dent\nΤροφές κατά της κακοσμίας του στόματος\nΔεν μπορείτε να αντισταθείτε στη νοστιμιά του ωμού κρεμμυδιού και σας αρέσει το σκόρδο, αλλά απο την άλλη ξέρετε οτι θα κουβαλάτε την μυρωδιά τους όλη μέρα?\nΤο πρόβλημα με τις τροφές όπως το κρεμμύδι και το σκόρδο είναι οτι περιέχουν καυστικά έλαια με έντονη οσμή, τα οποία μεταφέρονται με την κυκλοφορία του αίματος στους πνεύμονες και διαφεύγουν απο το στόμα με την εκπνοή.\nΕυτυχώς υπάρχουν και τροφές που μπορούν να κρύψουν προσωρινά την άσχημη αναπνοή. Προσωρινά, μέχρι να μπορέσετε να γυρίσετε σπίτι και να καταπολεμήσετε την αληθινή αιτία της κακοσμίας – τα βακτήρια του στόματος.\n– Μαϊντανός. Είναι ίσως το πιο γνωστό βότανο κατά της κακοσμίας του στόματος. Επίσης αποτελεσματικά είναι η μέντα, η κανέλλα, ο κόλιανδρος, ο δενδρολίβανος και ο ευκάλυπτος.\n– Πράσινο τσάυ. Περιέχει κατεχίνες, ισχυρά αντιοξειδοτικά κατά των βακτηρίων.\n– Γιαούρτι. Οι ζωντανοί μικροοργανισμοί που υπάρχουν στο γιαούρτι, βοηθούν στην καταπολέμηση της κακοσμίας.\n– Μήλα και αχλάδια. Βοηθούν μέσω της αύξησης της ροής και της ποσότητας του σάλιου στο στόμα, το οποίο αποκαθιστά την φυσική ισορροπία του μικροβιακού περιβάλλοντος στο στόμα.\n– Πορτοκάλι, πεπόνι και μούρα. Περιέχουν βιταμίνη C κατά της ουλίτιδας, η οποία επίσης μπορεί να είναι πιθανή αιτια κακοσμίας.\n– Σέλινο, καρότο και αγγούρι. Βοηθούν στην άυξηση της ροής του σάλιου, αλλά και με τον μηχανικό καθαρισμό του στόματος, όπως και άλλα τραγανά ωμά λαχανικά.\n– Ξηροί καρποί. Όπως με τα φρούτα και τα λαχανικά, οι φυτικές ίνες που περιέχονται στους ξηρούς καρπούς, καθαρίζουν τις επιφάνειες των δοντιών από τροφές που προκαλούν κακοσμία.\n– Τσίχλες και καραμέλες χωρίς ζάχαρη. Καλύπτουν την κακοσμία και αυξάνουν την ροή του σάλιου στο στόμα.\nΔΙΑΤΗΡΕΙΤΕ ΚΑΛΗ ΣΤΟΜΑΤΙΚΗ ΥΓΙΕΙΝΗ\nΌλες οι παραπάνω τροφές είναι προσωρινές λύσεις για την καταπολέμηση της κακοσμίας του στόματος. Η βασική αιτία της κακής αναπνοής είναι τα βακτήρια του στόματος που βρίσκονται σε τερηδονισμένα (χαλασμένα δόντια), στα υπολείματα τροφών και στην πέτρα στην επιφάνεια των δοντιών και στα ούλα στην ύπαρξη ουλίτιδας. Γι’ αυτό είναι απαραίτητο το καλό βούρτσισμα, η χρήση νήματος για καθαρισμό των μεσοδόντιων χώρων και ο καθαρισμός της πέτρας από τον οδοντίατρο σε τακτά χρονικά διαστήματα, κάθε 6 μήνες συνήθως.\nΕαν υπάρχουν βαθειές πτυχώσεις στην γλώσσα σας, καθαρίζετέ την μαζί με κάθε βούρτσισμα των δοντιών με ειδικά ξέστρα που μπορείτε να βρείτε στα φαρμακεία. Μέσα στις πτυχές αναπτύσσονται βακτήρια που προκαλούν κακοσμία.\nΕαν παρόλα αυτά η κακή αναπνοή παραμένει, συμβουλευτείτε τον οδοντίατρό σας. Υπάρχουν και άλλες λιγότερο συχνές αιτίες, όπως πέτρες στις αμυγδαλές ή αμυγδαλόλιθοι, περιοδοντίτιδα, ιγμορίτιδα, προβλήματα του γαστρεντερικού κ. α.


Tου Σταύρου Παναγιωτίδη, υποψήφιου διδάκτορα Ιστορίας - History H συνεργασία Ελλήνων με τους ναζί ήταν ένα φαινόμενο με πολλές εκφράσεις και επίπεδα. Αρα είχε και πολλά διαφορετικά κίνητρα που συχνά αλληλοδιαπλέκονταν. Για μεγάλο τμήμα των συνεργατών βασικό στοιχείο ήταν ο αντικομμουνισμός. Ετσι, υπήρχαν αυτοί που εντάχθηκαν...\nΣτη σκιά του Τσάρλι: ο μη-τόσο αστείος δεξιός Τύπος της Γαλλίας\nΔιαδηλωτές στην πλατεία Δημοκρατίας στο Παρίσι μετά τις επιθέσεις στα γραφεία του Τσάρλι Χέμπο το 2015. Φωτογραφία: arenysam / Shutterstock.com Δημοκρατίας στο Παρίσι μετά τις επιθέσεις στα γραφεία του Τσάρλι Χέμπο το 2015. Φωτογραφία: arenysam / Shutterstock.com ΣΥΝΤΑΚΤΗΣ Chaim Narang Με γαλλικές αξίες σε σταυροδρόμι μετά από μια νέα συζήτηση για...\nΓράφει ο mitsos175 Είπε ο ανέμελος σε συνέντευξη του σε τηλεοπτικό βόθρο “Κάνω κάθε δύο ημέρες rapid test”. Τα οποία πληρώνει ποιος; Αν κάνει τεστ από το Μάρτη έχει κάνει ως τώρα πάνω από 150! Να κάτσεις σπίτι Κούλη. Που μένεις σε παλάτι όχι σε δυάρι και...\nΒρέθηκαν 1392 αποτελέσματα. Σελίδα 13 από 70


Vechro Smaltoxyl Hydro Eco Varnish 30 Άχρωμο 0,750Lt Οικολογικό Βερνίκι Ξύλου Satin | Salivero Store\nΑρχική / Χρώματα - Βερνίκια / Ξύλινων επιφανιών / Βερνίκια / Vechro Smaltoxyl Hydro Eco Varnish 30 Άχρωμο 0,750Lt Οικολογικό Βερνίκι Ξύλου Satin\nΚωδικός προϊόντος: 200342\nVechro Smaltoxyl Hydro Eco Varnish 30 Άχρωμο 0,750Lt Οικολογικό Βερνίκι Ξύλου Satin\nTo SMALTOXYL hydro είναι οικολογικό υδατοδιαλυτό άοσμο προστατευτικό και διακοσμητικό βερνίκι ξύλου χαμηλής σάρκας, για κάθε ξύλινη επιφάνεια. Ιδανικό για εξωτερική χρήση. Αναδεικνύει τη φυσική ομορφιά του ξύλου χωρίς να σκάει ή να απολεπίζεται. Είναι «μικροπορώδες», αδιαβροχοποιεί το ξύλο και του επιτρέπει την διαπνοή. Παρουσιάζει εξαιρετική πρόσφυση πάνω σε παλαιά αλκυδικά βερνίκια. Περιέχει κατάλληλα φίλτρα U.V που παρέχουν αποτελεσματική προστασία από την υπεριώδη ακτινοβολία. Λόγω της ειδικής σύνθεσής του προστατεύει τον υμένα του χρώματος από την ανάπτυξη μούχλας και μυκήτων. Διατηρεί την ελαστικότητά του με αποτέλεσμα να ακολουθεί τις φυσικές κινήσεις του ξύλου. Ελαχιστοποιημένη περιεκτικότητα σε επικίνδυνες ουσίες. Μειωμένη περιεκτικότητα σε πτητικές οργανικές ενώσεις (ΠΟΕ).\nΗ επιφάνεια να γυαλοχαρταριστεί και να καθαριστεί καλά από τις σκόνες. Σε καινούρια ξύλα για αποτελεσματική προστασία από ξυλοφάγους και χρωστικούς μύκητες εφαρμόστε ένα χέρι SMALTOXYL hydro ΣΥΝΤΗΡΗΤΙΚΟ.


Σεμινάριο Λεμεσός - Ανάπτυξη Αποτελεσματικής Εποπτικής Ικανότητας σε Εργοτάξια - Conicon\nHome » Σεμινάριο Λεμεσός – Ανάπτυξη Αποτελεσματικής Εποπτικής Ικανότητας σε Εργοτάξια\nΟ ρόλος του επόπτη / επιστάτη σε ένα εργοτάξιο φαίνεται να είναι υποβαθμισμένος με το φαινόμενο ο τίτλος της θέσης να είναι μόνο στα χαρτιά με αποτέλεσμα να μην εξασκείται αποτελεσματικά εποπτεία στους χώρους εργασίας των εργοταξίων. Με τις αυξημένες ανάγκες (προκλήσεις) που παρουσιάζονται με βάση της Νομοθεσία καθώς και τον ανταγωνισμό η ανάπτυξη των δεξιοτήτων / ικανοτήτων των εποπτών / επιστατών σε θέματα διοίκησης / εποπτείας είναι περισσότερο από απαραίτητη.\nΆριστα σχεδιασμένο και πάρα πολύ προσεγμένο στην παρουσίαση του. Ήταν καθαρό, απλό στην διάλεξη και κατανοητό. Ο ομιλητής του σεμιναρίου ήταν άριστος γνώστης του περιεχομένου και πολύ μεταδοτικός.”\nΑναγνωρίζουν τι συνιστά η Οργάνωση Εργοταξίων\nΟ ρόλος του Επόπτη / Επιστάτη\nΤρόποι διοίκησης / εποπτείας εργοταξίου (προγραμματισμός, συντονισμός, καθοδήγηση, έλεγχος)\nΠροσωπικότητα, χαρακτήρας επόπτη\nΥποκίνηση του προσωπικού για αυξημένη παραγωγικότητα\nΧειρισμός προσωπικού με διαφορετική κουλτούρα / ξένο προσωπικό\nΤοποθέτηση και συμφωνία σε στόχους. Εργασία με το προσωπικό\nΕπικοινωνία — προφορική, συναντήσεις, επίλυσης προβλημάτων, έλεγχος εργασιών\nΈντυπα / στοιχεία που τηρούνται στο εργοτάξιο (σχέδια, ημερολόγια, προγράμματα, έντυπα)\nΟι 7 πρακτικές των αποτελεσματικών εποπτών\nΠραγματικά άψογο! Πρακτικό, ενημερωτικό και περιεκτικό!\nΗλίας Βασιλείου, Τεχνολογικό Πανεπιστήμιο Κύπρου\nΗΜΕΡΟΜΗΝΙΑ: 07 (Τετάρτη), 14 (Τετάρτη), 21 (Τετάρτη) & 28 (Τετάρτη) Φεβρουαρίου 2018\nΑΞΙΑ: €300 + ΦΠΑ\nΤο ύψος της επιχορήγησης αναμένεται: €240\nΚαθαρό Κόστος ανά Συμμετέχοντα: €117 (συμπερ. του ΦΠΑ)\nΠολύ καλό σεμινάριο! Πάρα πολύ ενδιαφέρον και ο εκπαιδευτής ήταν πολύ μεταδοτικός.\nΒαλεντίνα Παπαθεοδώρου, Τεχνολογικό Πανεπιστήμιο Κύπρου


H ΝΑΝΤΙΑ στα Ntokoumenta: «ΝΑ ΚΑΝΟΥΜΕ ΥΠΕΡΒΑΣΕΙΣ ΣΤΗ ΒΟΥΛΗ»\nΠάντα χαμογελαστή και ευδιάθετη η αναπληρώτρια εκπρόσωπος τύπου του ΠΑΣΟΚ, κα Νάντια Γιαννακοπούλου, έδωσε μια εφ’ όλης της ύλης συνέντευξη στα ntokoumenta.gr, απαντώντας στις ερωτήσεις του δημοσιογράφου Κώστα Ντέμου.\nΜίλησε για την Ευρώπη της σοσιαλδημοκρατίας, για τα αντίμετρα της κυβέρνησης αλλά και για τις συνεργασίες ανάμεσα στα κόμματα. Δεν έκρυψε την αγωνία της για το μέλλον του ΠΑΣΟΚ και της Δημοκρατικής Συμπαράταξης λέγοντας ότι: «Μία από τις βασικές μας προτεραιότητες, που έχουμε θέσει ως προϋπόθεση για την ενίσχυση της Δημοκρατικής Συμπαράταξης, είναι να προχωρήσουμε με πραγματική ενότητα και συντροφικότητα, ξεκινώντας από την ίδια την παράταξή μας». Παράλληλα ως μητέρα και σύζυγος έδωσε τις συμβουλές της τονίζοντας ότι «τα νέα ζευγάρια που ξεκινούν τώρα την κοινή ζωή τους, πρέπει να έχουν υπομονή, ενσυναίσθηση, να στέκονται δίπλα στον σύντροφό τους στα εύκολα και στα δύσκολα».\nΒασικό ζητούμενο λοιπόν για την παράταξή μας, βαδίζοντας προς το συνέδριο του ΠΑΣΟΚ και της ΔΗΣΥ, είναι να δούμε πώς θα πορευτούμε από εδώ και πέρα, γιατί εμείς είμαστε ο διαχρονικός εκφραστής της Ευρωπαϊκής Σοσιαλδημοκρατίας στην Ελλάδα. Να κρατήσουμε το θετικό πρόσημο της ιστορικής μας πορείας - τον δημοκρατικό μετασχηματισμό της ελληνικής κοινωνίας, τις προοδευτικές μεταρρυθμίσες και τα μεγάλα έργα - και να επαναπροσδιορίσουμε τις πολιτικές προτεραιότητες του Κινήματος, βάζοντας πάντα στο επίκεντρο τον πολίτη. Να είμαστε η δύναμη που θα στέκεται σταθερά δίπλα στους μη προνομιούχους και να μπορούμε να δίνουμε συγκεκριμένες λύσεις σε συγκεκριμένα προβλήματα, με σαφές κοινωνικό πρόσημο. Αυτή εξάλλου είναι η ιδεολογική και αξιακή ραχοκοκκαλιά της σοσιαλδημοκρατίας.\nΗ κυβέρνηση μιλά για "αντίμετρα" την ίδια στιγμή που θα παίρνονται τα μέτρα. Γιατί θεωρείτε στη Δημοκρατική Συμπαράταξη ότι αυτό που φέρνουν οι ΣΥΡΙΖΑ ΑΝΕΛ δεν θα είναι συγκριτικά με το παρελθόν καλύτερο για τους πολίτες;\nΠολύ απλά, γιατί στη μέχρι τώρα πορεία της η κυβέρνηση ΣΥΡΙΖΑ-ΑΝΕΛ δεν εχει φέρει τίποτα καλύτερο για τους Έλληνες πολίτες. Η "βαρουφάκειος" διαπραγμάτευση μας έφερε capital controls και έσπρωξε τη χώρα ένα βήμα πριν το Grexit. Οι συνεχείς καθυστερήσεις στη διαπραγμάτευση και την αξιολόγηση ανεβάζουν το λογαριασμό και φορτώνουν διαρκώς νέα μέτρα στην πλάτη του Έλληνα πολίτη. Σας θυμίζω ότι το 2014, το περιβόητο email Χαρδούβελη μιλούσε για μέτρα ύψους περίπου 1 δις. Στα δύο χρόνια διακυβέρνησης ΣΥΡΙΖΑ-ΑΝΕΛ έχουν ήδη ληφθεί μέτρα 9 δις, και τώρα συζητούν για ένα τέταρτο μνημόνιο με 3,6 έως 4 δις μέτρα.\nΠώς μπορούμε να μιλάμε για κάτι "καλύτερο" τη στιγμή που πλέον θα φορολογείται ο μισθός των 400 ευρώ και θα δούμε ακόμη μεγαλύτερη μείωση των κυρίων συντάξεων; Πριν λίγους μήνες το αφορολόγητο και οι συντάξεις δεν ήταν καν στο τραπέζι των διαπραγματεύσεων!\nΌσο για τα υποτιθέμενα "αντίμετρα", αυτά θα εφαρμοστούν μόνο υπό την αίρεση ότι θα πετύχουμε πλεόνασμα 3,5%. Με βάση τα στοιχεία του ΓΛΚ και τις προβλέψεις του ΔΝΤ, το πλεόνασμα για το 2017 δεν θα ξεπεράσει το 1,8%, ενώ η ανάπτυξη θα είναι κάτω του 2,7%. Επομένως, οι κυβερνητικοί ισχυρισμοί είναι εντελώς εκτός τόπου και χρόνου.\nΕίναι αλήθεια ότι το 2009 η κυβέρνηση ΠΑΣΟΚ δεν μπόρεσε να εφαρμόσει το προεκλογικό της πρόγραμμα, αφενός λόγω της γενικότερης χρηματοοικονομικής συγκυρίας, αφετέρου εξαιτίας του υπέρογκου χρέους και ελλείμματος που κληρονόμησε από την καταστροφική διακυβέρνηση της πενταετίας 2004-2009 του κ. Καραμανλή. Σε αντίθεση, όμως, με τον ΣΥΡΙΖΑ, που προεκλογικά υποσχόταν λαγούς με πετραχήλια με το πρόγραμμα της Θεσσαλονίκης, αλλά και τη Νέα Δημοκρατία με τα "Ζάππεια", στα χρόνια της κρίσης ουδέποτε προβάλλαμε ανέφικτες προτάσεις, ούτε υποσχεθήκαμε μαγικές λύσεις.\nΤα τελευταία χρόνια όλοι μάθαμε ότι δεν υπάρχουν "Μεσσίες", αλλά κι εμείς έχουμε μάθει από τα λάθη μας. Έχουμε κάνει πολύ σκληρή αυτοκριτική και έχουμε αναλάβει δυσανάλογα τεράστιο βάρος της ευθύνης για τις πολιτικές που μας οδήγησαν στην κρίση και να μνημόνια. Έχουμε ανανεωθεί, τόσο σε πρόσωπα όσο και σε ιδέες, και στόχος μας είναι όχι η επιστροφή στην εξουσία απλά και μόνο για την καρέκλα, αλλά η ανοδική πορεία της Δημοκρατικής Συμπαράταξης ως μιας σοβαρής και υπεύθυνης πολιτικής δύναμης που μπορεί να προσφέρει ένα καλύτερο μέλλον για τους Έλληνες πολίτες.\nΑν εννοείτε μια κυβέρνηση με κορμό ένα από τα δύο μεγάλα κόμματα και τη Δημοκρατική Συμπαράταξη ως "ουρά", η απάντηση είναι κατηγορηματικά όχι. Είδαμε στο πρόσφατο παρελθόν ότι τέτοιου είδους κυβερνήσεις δεν μπορούν να επιτύχουν, όταν υπάρχει μια ισχυρή αντιπολίτευση απέναντι, η οποία πετροβολεί και εναντιώνεται σε κάθε είδους προοδευτική μεταρρύθμιση. Σταθερή θέση και ξεκάθαρη στρατηγική μας αποτελεί η αυτόνομη και αυτοδύναμη πορεία μας και η ενίσχυση της παράταξής μας ώστε να μπορέσουμε να επιβάλλουμε τη συνεννόηση.\nΑσφαλώς και μια κυβέρνηση ευρύτερης συνεργσίας μεταξύ των φιλοευρωπαϊκών κομμάτων είναι το ζητούμενο - αυτό εξάλλου ζητάμε ήδη από το 2012 - όμως απαραίτητη προϋπόθεση για να συμμετάσχουμε σε ενα τέτοιο εγχείρημα αποτελεί η συμμετοχή του ΣΥΡΙΖΑ και της Νέας Δημοκρατίας. Δυστυχώς, απ' ό,τι φαίνεται, κάτι τέτοιο είναι αδύνατο να επιτευχθεί από την παρούσα βουλή, δεδομένων των πολιτικών συσχετισμών. Γι' αυτό και λέμε ότι αυτή η κυβέρνηση έπρεπε να έχει φύγει χθες, ώστε να οδηγηθούμε σε εκλογές και, με την ενίσχυση της Δημοκρατικής Συμπαράταξης, να μπορέσουμε να επιβάλλουμε αυτήν την υπέρβαση.\nΓια να μπορέσουμε να πείσουμε τον Έλληνα πολίτη ότι μπορεί να εμπιστευτεί το μέλλον του στα χέρια μας, οφείλουμε πρώτα και πάνω από όλα να του λέμε την αλήθεια, με διαφάνεια και σοβαρότητα, τόσο για την από εδώ και στο εξής πορεία της χώρας, όσο και για τα πεπραγμένα μας. Γι' αυτό και έχουμε ζητήσει τη σύσταση εξεταστικής επιτροπής για την οικονομία από το 2000 έως σήμερα: για να γνωρίζει ο Έλληνας πολίτης τί ακριβώς μας οδήγησε ως εδώ, αλλά και για να μάθουμε όλοι εμείς από τα λάθη και τις παραλείψεις μας, ώστε να μην τα επαναλάβουμε στο μέλλον.\nΜία από τις βασικές μας προτεραιότητες, που έχουμε θέσει ως προϋπόθεση για την ενίσχυση της Δημοκρατικής Συμπαράταξης, είναι να προχωρήσουμε με πραγματική ενότητα και συντροφικότητα, ξεκινώντας από την ίδια την παράταξή μας. Ασφαλώς σε ένα ανοιχτό, δημοκρατικό κόμμα προκύπτουν διαφωνίες - αυτό, εξάλλου, ισχύει για όλες τις πολιτικές δυνάμεις - όμως είναι χρέος μας να τις υπερβαίνουμε αν θέλουμε να μιλάμε για το κοινό όφελος. Αυτό ακριβώς θα αναδειχθεί και στο επικείμενο συνέδριο του κόμματος, όπου όλα τα μέλη και τα στελέχη θα έχουν την ευκαιρία να διατυπώσουν τις θέσεις τους ώστε να χαράξουμε την νέα πορεία της Δημοκρατικής Συμπαράταξης, και εν τέλει να βγούμε από αυτή την διαδικασία πιο δυνατοί και ενωμένοι.\nΔεν θα σας πω ότι είναι εύκολο. Τόσο ο σύζυγός μου όσο κι εγώ έχουμε ιδιαίτερα απαιτητικά ωράρια, που μας κρατούν πολλές ώρες μακριά από το σπίτι, γι' αυτό και φροντίζουμε ο χρόνος που περνάμε με την οικογένεια να είναι ουσιαστικός και να αξιοποιούμε κάθε στιγμή. Σαφώς και χρειάζεται να κάνουμε συμβιβασμούς, θυσιάζοντας ενίοτε τον λίγο προσωπικό χρόνο που μας απομένει, όμως η συναισθηματική ανταμοιβή είναι τόσο μεγάλη που δεν το νιώθουμε ως παραχώρηση. Όσο για το ποιος αναλαμβάνει συνήθως να κάνει τις υποχωρήσεις, είναι μάλλον δίκαιη η... μοιρασιά! Όμως δεν θα μπορούσα να ανταπεξέλθω χωρίς την τεράστια συμβολή των γονιών μου και της αδερφής μου, που μου παρέχουν ανυπολόγιστη βοήθεια με τα παιδιά αλλά και πολύτιμη ηθική και συναισθηματική στήριξη.\nΗ καθημερινότητά μου μοιράζεται μεταξύ της δουλειάς μου ως δικηγόρου, των κομματικών μου υποχρεώσεων και της φροντίδας των παιδιών μου, του Μάξιμου, του σπιτιού - όλων των καθηκόντων στα οποία καλείται να ανταποκριθεί κάθε εργαζόμενη μητέρα. Τα τελευταία χρόνια δεν βγαίνουμε πολύ, όχι μόνο γιατί ο χρόνος είναι περιορισμένος, αλλά κυρίως γιατί και οι δύο προτιμούμε να απολαμβάνουμε τη συντροφιά ο ένας του άλλου και φυσικά να περνάμε όσο το δυνατόν περισσότερο χρόνο με τις κόρες μας.\nΝομίζω ότι ο Μάξιμος κατέχει την πρωτιά της αναγνωρισιμότητας στην οικογένεια! Τα σχόλια του κόσμου είναι πάντα πολύ θετικά, συχνά συγκινητικά, ειδικά μετά τις παραστάσεις στις οποίες συμμετείχε αλλά και την επιτυχία της σειράς "Η Λέξη Που Δεν Λες" τον προηγούμενο χειμώνα. Πραγματευόταν ένα πολύ ευαίσθητο θέμα, αυτό του αυτισμού, και είναι πραγματικά συγκλονιστικό το πόσο άγγιξε μεγάλη μερίδα τηλεθεατών.\nΜπορώ να σας πω ότι στα δέκα περίπου χρόνια που πολιτεύτηκα στη Μεσσηνία έχω γυρίσει όλα τα χωριά του νομού δεκάδες φορές - και έχετε υπόψη ότι η Μεσσηνία μετράει πάνω από 150 χωριά! Σίγουρα δεν είναι εύκολο, δεδομένου ότι είμαι κάτοικος Αθηνών και έχω τρία μικρά παιδιά, όμως, ειδικά όσο ήμουν βουλευτής, ταξίδευα στον νομό μου κάθε σαββατοκύριακο, το γραφείο μου ήταν πάντα ανοιχτό σε όλους και επισκεπτόμουν όσο περισσότερα χωριά μπορούσα για να συνομιλήσω με τους συντοπίτες μου στις πλατείες και τα καφενεία.\nΠοιο ήταν το πιο περίεργο "ρουσφέτι" που σας έχουν ζητήσει;\nΗ αλήθεια είναι ότι στην επαφή μου με τους πολίτες ως βουλευτής - αλλά και ως πολιτικό πρόσωπο γενικότερα - μου είχαν ζητηθεί διάφορες εξυπηρετήσεις, κάποιες ίσως πιο παράξενες από άλλες. Δεν θα ήθελα να αναφερθώ σε κάτι συγκεκριμένο, καθώς τα πιο αξιοσημείωτα ήταν κυρίως προσωπικής φύσης.\nΔεν πιστεύω ότι υπάρχει ζευγάρι που μπορεί να ισχυριστεί ότι η σχέση του υπήρξε ανέφελη, ειδικά όταν μετράει τόσο χρόνια μαζί - πρόσφατα γιορτάσαμε την ένατη επέτειο γάμου μας, όμως γνωριζόμαστε από το σχολείο. Σε κάθε γάμο αναπόφευκτο είναι να προκύπτουν προβλήματα ή διαφωνίες, και ίσως ακουστεί κλισέ αυτό που θα σας πω, όμως όλα ξεπερνιούνται όταν υπάρχει βαθιά αγάπη, κατανόηση και σεβασμός. Αυτή θα ήταν και η συμβουλή μου στα νέα ζευγάρια που ξεκινούν τώρα την κοινή ζωή τους: να έχουν υπομονή, ενσυναίσθηση, να στέκονται δίπλα στον σύντροφό τους στα εύκολα και στα δύσκολα, και να αντιμετωπίζουν τα τυχόν σύννεφα όχι ως ανυπέρβλητα εμπόδια, αλλά ως μικρές δοκιμασίες, μέσα από τις οποίες θα βγουν πιο δεμένοι και πιο δυνατοί.\nΜακάρι να λύνονταν τα προβλήματα μιας περιφέρειας απλά και μόνο λόγω της καταγωγής των πολιτειακών αρχόντων - ή μάλλον αλίμονο, γιατί μια τέτοιου είδους προνομιακή μεταχείρηση θα ήταν άδικη για τις άλλες περιοχές της χώρας! Η Μεσσηνία είναι ένας ευλογημένος τόπος, όχι γιατί παράγει πρωθυπουργούς και προέδρους της δημοκρατίας, αλλά γιατί έχει τεράστιο φυσικό πλούτο, που ευνοεί τόσο την παραγωγή προϊόντων υψηλής ποιότητας, όσο και την τουριστική της ανάπτυξη. Τα έργα που έχουν γίνει ως τώρα, όπως η ολοκλήρωση του οδικού δικτύου Τρίπολης-Καλαμάτας, είναι ασφαλώς σημαντικά, όμως τα μεγάλα ζητήματα παραμένουν: ο ήδη πληγείς αγροτικός πληθυσμός είναι έρμαιο των καιρικών φαινόμενων - σας θυμίζω τις καταστροφικές πλημμύρες του περασμένου καλοκαιριού λόγω του ελλειπούς δικτύου ομβρίων υδάτων - η ανεργία είναι αυξημένη, και τελικά δεν πιστεύω ότι τα προβλήματα των Μεσσηνίων διαφέρουν κατά πολύ από εκείνα όλων των υπόλοιπων Ελλήνων πολιτών.


DONGGUAN TIANCHENG MACHINERY CO., LTD. εταιρικές πληροφορίες\nDongguan Tiancheng Machinery Co, Ltd, ιδρύθηκε το 1999, εντοπίζει στην πόλη Dongguan (παγκοσμίου φήμης μεταποιητική βάση), καλύπτει μια έκταση άνω των 8000m2, κατέχει προηγμένες εγκαταστάσεις, επαγγελματική τεχνική ομάδα & σύγχρονο σύστημα διαχείρισης. Η σειρά προϊόντων καλύπτει από τυποποιημένο τύπο, περιστροφικό, ολισθηρό, διπλό χρώμα, βακελίτη, BMC, υγρή σιλικόνη, σε πλαστικά έγχυση γύρω από εξοπλισμό όπως στεγνωτήρα υλικών, τροφοδότη αναρρόφησης, σχεδιασμός καλουπιού, αυτόματο μηχανικό.\nΗ άφθονη συνολική ικανότητα εξασφαλίζει τα πλεονεκτήματα της Tiancheng σε τεχνικές ικανότητες, ποιότητα μηχανής καθώς και ανταγωνιστικές τιμές. Η επίμονη επιδίωξη σε υπηρεσίες υψηλής ποιότητας, καθιστά την Tiancheng αξιόπιστο εμπορικό σήμα στη βιομηχανία μηχανών χύτευσης με έγχυση. Η Tiancheng έχει την πεποίθηση ότι ανταποκρίνεται στις ανάγκες των πελατών ως δική της ευθύνη, προκειμένου να εκπληρώσει αυτή την προμήθεια, το TC επιμένει στην συνεχή επιδίωξη της καινοτομίας και προσπαθεί να είναι τέλεια, επιτύχει κατά καιρούς μια κερδοφόρα κατάσταση.\nΑπό την ίδρυσή της, η TC υποστηρίζει τη φιλοσοφία μάρκετινγκ να κερδίσει τη φήμη της με την ποιότητα, να δημιουργήσει μάρκα με φήμη, να σπάσει στην κύρια αγορά με το δικό της σήμα, σοβαρή εσωτερική διαχείριση και εξυπηρέτηση μετά την πώληση, επικεντρώθηκε στην επιστημονική και τεχνολογική πρόοδο και την τεχνολογική αναβάθμιση, ελέγχει την ποιότητα κάθε διαδικασίας από μέρη σε τελικά προϊόντα, ενώ ταυτόχρονα οργανώνει την παραγωγή με υψηλότερο επίπεδο από το επίπεδο της βιομηχανίας, υιοθετεί λογικές προτάσεις από τον τεράστιο αριθμό χρηστών, αντιλαμβάνεται τον παλμό της αγοράς, την ποιότητα, την ασφάλεια, καθώς και τον εξανθρωπισμό. Έχουμε αναπτύξει μια ποικιλία από εξοικονόμηση ενέργειας μοντέλα, παίρνει τα πλεονεκτήματα των διαφόρων περιοχών για να ανταποκριθεί στις επαγγελματικές απαιτήσεις του πελάτη των διαφόρων προϊόντων. Η TC ως ένας από τους πιο αξιόπιστους συνεργάτες, παρέχει στους πελάτες ένα ευρύ φάσμα επαγγελματικών υπηρεσιών, φτάνοντας στην κερδοφόρα φιλοσοφία της Tiancheng, ειλικρινείς, πετυχαίνετε.\nΗ Tiancheng οικοδομεί ένα οικονομικό δίκτυο στενών αλληλεπιδράσεων με μέλη από την HongKong / Macou / Taiwan με ισχυρή πίστη, προϊόντα που πωλούνται σε χώρες της Ασίας / Ευρώπης / Αφρικής (όπως η Γερμανία, Ρωσία, Ινδία, Βιετνάμ, Αίγυπτος, Τανζανία κ.λπ.) & συγχρονισμός σε παγκόσμιο επίπεδο.\nΜηχανή χύτευσης με έγχυση , Κατακόρυφη μηχανή έγχυσης , Μηχανή διπλής έγχρωμης έγχυσης χρωμάτων , Σιλικόνη καουτσούκ έγχυση μηχανή χύτευσης , Lsr έγχυση μηχανή , Περιστροφική μηχανή χύτευσης πινάκων\nΑμερική , Ασία , Ανατολική Ευρώπη , Ευρώπη , μέση Ανατολή , Παγκόσμιος


Αθ. Παν. Στρίκος, ταξίαρχος ε.α. εκπαιδευτικός.\n(Η έννομη τάξη, οι νόμοι, οι δικαστές, δικηγόροι, οι στρατοί, οι εξουσίες, οι θρησκείες, οι ιδεολογίες, οι επιστήμες κτλ κτλ). Και:\nΟι τέσσερεις τελευταίοι στίχοι του ποιητή Φ. Βαρέλη τάραξαν την ψυχή μου σήμερα όσο ποτέ κι ας τους είχα απαγγείλει άπειρες φορές. Είπα: Έτσι είναι και η ζωή η ίδια. Φωτιά.\nΕίναι όμως και καταστροφική. Και κανένας δε θα την ερμηνεύσει ποτέ όσα κι αν ξέρουμε γι’ αυτήν. Άλλωστε τη ζωή δεν τη φτιάξαμε εμείς για να ξέρουμε το σκοπό της, όπως λέει ο ίδιος στοχαστής. Και δεν θα την ερμηνεύσουμε ποτέ στο βάθος της όσο κι αν προσπαθούμε, όσα κι αν λέμε γι’ αυτήν.\nʺΤίποτα πιο αμίλητο από το μιλημένοʺ, γράφει ο Μιχ. Γκανάς.\nΟι θεοί βλέπετε δεν τα δίνουν όλα σε έναν, λέει ο Όμηρος.\nΚι όταν ο Οδυσσέας βρίσκεται στους Φαίακες, τον καλούν να πάρει μέρος στους αγώνες που έχουν οργανωθεί, αν κάποιον άθλον γνωρίζει και διδάχθηκε, αφού κακός στο σώμα δεν είναι - Όμηρος κρούει- στους μηρούς και στις κνήμες και στα δυο χέρια πάνω\n(μηρούς τε κνήμας τε καὶ ἄμφω χείρας ὕπερθεν)\nκαι αυχένα στιβαρό και μεγάλη ψυχή έχει\n(αὐχένα τε στιβαρὸν μέγα τε σθένος).\nΟύτε κάτι από ακμή του λείπει (εδώ έχουμε μια ακόμη θαυμάσια περιγραφή του Οδυσσέα). Ο Οδυσσέας απαντά ότι οι θλίψεις μάλλον παρά οι άθλοι είναι στο μυαλό του, γιατί πριν πάρα πολλά έπαθε και μόχθησε. Και τώρα ενός μόνον έχει χρεία. Πώς θα επιστρέψει στην πατρίδα του.\nΣτον Οδυσσέα απάντησε ο Ευρύαλος λέγοντάς του: Ξένε, αδαής άντρας από άθλους, που ξέπεσε στα μέρη μας, μου φαίνεται πως είσαι. Αρχηγός ναυτών που πραματευτάδες είναι και στο μυαλό τους έχουν την πραμάτεια και τα αρπαγμένα κέρδη\n(κερδέων θ’ ἁρπαλέων)\nκι ούτε μ’ αθλητή μοιάζεις\n(οὔδ’ ἀθλητήρι ἔοικας).\nΣτον Ευρύαλο απάντησε ο Οδυσσέας, αφού τον κύτταξε λοξά (ή τον αγριοκύτταξε)\n(ὑπόδρα ἰδών). (Η λέξη υπόδρα χρησιμοποιείται μόνον μια φορά από τον Όμηρο σ’ αυτήν ακριβώς τη φράση και από κανέναν άλλον αρχαίον συγγραφέα). Καλό δεν είπες και με ατάσθαλον άνδρα μοιάζεις\n(οὐ καλὸν ἔειπες· ἀτασθάλῳ ἀνδρὶ ἔοικας).\nΚαι συνεχίζει: Έτσι είναι, σ’ όλους οι θεοί χάρι δεν δίδουν. Χαρίσματα και χάριν θα τά ’λεγε ο Απ. Παύλος. Ούτε φύτρα, ούτε μυαλό, ούτε ευγλωττία. Άλλος στο κάλλος ευτελέστατος είναι, αλλά ο Θεός με ομορφιά λόγων τον στέφει κι όλοι κρέμονται απ’ τα χείλη του… και σαν Θεό τον βλέπουν στην πόλη. Άλλος πάλι στο κάλλος είναι όμοιος με τους αθάνατους θεούς, αλλά η χάρη δεν γυροστρέφει τα λόγια του.\n»Έτσι κι εσύ στη όψη μεγαλοπρεπής είσαι\nστο νου όμως είσαι κούφιος\n(νόον δ’ ἀποφώλιός ἔσσι).\n(εἰπὼν οὐ κατὰ κόσμον),\nμου όρθωσες θυμό στα στήθη. Ούτε αδαής άθλων είμαι, όπως λες, αλλά απ’ τους πρώτους στα χέρια. Τώρα όμως με κατέχουν κακότητες και άλγη, γιατί πολλά υπέφερα σε πολέμους και κύματα περνώντας. Αλλά και έτσι θα επιχειρήσω άθλους\nγιατί βαρύς ο λόγος σου\n(θυμοδακὴς γὰρ μύθος).\n[Θυμοδακής. Και θυμός είναι η ψυχή, το πνεύμα, το στοιχείο της ζωής, της αισθήσεως της σκέψεως, των ισχυρών αισθημάτων. Η ψυχή, η πνοή, η ζωή, η καρδιά. Και να τα λέμε για τον θυμόν και να μην τελειώνουν. Εσύ, λέει ο Ευρύαλος στον Οδυσσέα, δεν έχεις απ’ αυτά. Δηλ. δεν έχεις ψυχή και καρδιά. Και τούτο ήταν, αυτός ο λόγος, ο θυμοδακής μύθος, που του Οδυσσέα του δάγκωσε, του τρύπησε την καρδιά και τον έκανε να οργιστεί και του απηύθυνε τα βαριά λόγια. Τον είπε κούφιον στο μυαλό\n(νόον άποφώλιός ἔσσι).\n(Προσέξτε τη λέξη αποφώλιος. Όπως το κλούβιο αυγό, ο φώλος, το φώλι που έμενε μόνιμα στη φωλιά και πήγαιναν οι κότες να γεννήσουν). Έτσι και το κεφάλι σου εσένα είναι κλούβιο, του είπε. Φοβερή παρομοίωση του κεφαλιού με αυγό κλούβιο που και σήμερα λέμε. Και πόσων τα κεφάλια δεν είναι άδεια;! Και τη λέξη αποφώλιος χρησιμοποιεί μόνον ο Όμηρος.]\nΚι όπως ήταν με τα ρούχα πήρε δίσκο\nμεγαλύτερο και παχύ από εκείνον που οι Φαίακες δισκοβολούσαν και αφού τον περιέστριψε τον άφηκε από το στιβαρό του χέρι\n(περιστρέψας ἧκε στιβαρῆς ἀπὸ χειρὸς).\nΚαι βόμβησε ο λίθος. Και ζάρωσαν προς την γην οι Φαίακες οι ξακουστοί ναυτικοί\nαπό του λίθου τη ριπή\n(λᾶος ὑπὸ ῥιπῆς).\nΚι εκείνος πέταξε υπέρ τα σήματα πάντα\n(ὁ δὲ ὑπέρπτατο σήματα πάντων).\nΚι ακολουθούν όσα ο ποιητής λέει στη ραψωδία θ, στίχοι 195 και επόμ.\nΑλήθεια τόση λάμψη, τόση ψυχή, τόσα συναισθήματα του ανθρώπου, ενός μόνον ανθρώπου ώστε να ωχριά ολόκληρη η φύση, ολόκληρο το σύμπαν μπροστά της πού πήγε; Γιατί όλα να γίνονται μηδέν; Να καταστρέφονται μονομιάς; Να ανάβουν και να σβήνουν αφού φωτίσουν όπως η φωτιά;… Γι’ αυτό μου αρέσει τόσο πολύ ο στίχος του ποιητή που παρομοιάζει τη ζωή με τη φωτιά, που μέσα στη λάμψη της και την καταστροφή της κρατάει το μυστικό της το ανεξήγητο.\nΜυστήριο η φωτιά, το ίδιο και η ζωή.\nΚι εκεί που πρώτα κάποιος ήταν φοβισμένος και δειλός, πυρπολείται η ψυχή του και γίνεται λιοντάρι. Καίγεται από τη φωτιά του πνεύματος. Γίνεται όμως και παγωμένη στάχτη. Και η παρομοίωση εδώ, σε άλλο επίπεδο βέβαια, εξίσου ισοδύναμη και ισοϋψής με την ομηρική νόον ἀποφώλιος ἔσσι.\nΧάνονται λοιπόν όλα μονομιάς κι αυτό είναι αναμφισβήτητο. Και κανείς δεν ξέρει πού και πότε θα πέσει ο κεραυνός. Σίγουρο είναι πάντως ότι θα πέσει. Όμως ο άνθρωπος, το μυαλό του, του τραγικού αυτού πλάσματος, που από νήπιο ωρών με τις αισθήσεις, τον λόγο, το μυαλό του όρθωσε έναν ολόκληρο κόσμο, ένα σύμπαν, αυτή την απώλεια δεν μπορεί να την αντέξει. Έτσι έπλασε μετά θάνατον ζωή, αθανασία της ψυχής, μετεμψύχωση, άλλη ζωή, παραδείσους κι όλα που ξέρουμε. Γιατί δεν μπορεί να δεχτεί πως όλα γίνονται μονομιάς μηδέν.\nʺΜεγάλο τίποταʺ, που λέει ο Καβάφης.\nΚαι μαζί με τον απάνω κόσμο έφτιασε και τον κάτω τον φανταστικό. Όμως ποιός από τους δυο είν’ ο ψεύτικος και ποιος ο αλήθινός; Και παλεύουμε να ερμηνεύσουμε τη λειτουργία του μυαλού μας με το ίδιο το μυαλό μας.\nʺΜε τη δική μας αδυναμία την αδυναμία μαςʺ.\nΚι εμείς, καίτοι γνωρίζουμε ότι έτσι είναι, ας ευχηθούμε να είμαστε καλά και να χαιρόμαστε αυτές τις κουβέντες, οι οποίες έχουν μια μεγαλοπρέπεια. Αφού και τα τραγικά, τα σκληρά έχουν κι αυτά σαν τη φωτιά μια λάμψη, ένα μεγαλείο.\nΤο μεγαλείο του πόνου.


Εγκατάσταση προγραμμάτων Microsoft FRx σε ένα διακομιστή για πρόσβαση στο δίκτυο\nΠροβάλετε το πρωτότυπο άρθρο στα Αγγλικά: 965236\nΗ εγκατάσταση δικτύου της Microsoft FRx εγκαθιστά τα επιλεγμένα προγράμματα στο διακομιστή αρχείων. Χρήστες σε σταθμούς εργασίας υπολογιστών-πελατών δικτύου εκτελείται το περιβάλλον εργασίας χρήστη στον τοπικό υπολογιστή για να αποκτήσετε πρόσβαση σε δεδομένα που είναι αποθηκευμένα στο διακομιστή αρχείων. Εγκατάσταση των προγραμμάτων Microsoft FRx στο διακομιστή δικτύου, πριν από την εγκατάσταση σε σταθμούς εργασίας-πελάτες του δικτύου.\nΣημείωση: Πριν να ξεκινήσετε τη διαδικασία εγκατάστασης, χρησιμοποιήστε τις διαδικασίες προ-εγκατάσταση για να δημιουργήσετε το κοινόχρηστους καταλόγους που απαιτούνται για αυτόν τον τύπο της εγκατάστασης (βλέπε 9827 προ-εγκατάσταση διαδικασίες για τη δημιουργία κοινόχρηστους καταλόγους ή ανατρέξτε στην ενότητα "Κοινόχρηστοι κατάλογοι" στη σελίδα 9 βρίσκεται στην FRx 6.7 εγκατάστασης και ο Οδηγός ρύθμισης παραμέτρων, ανατρέξτε στο θέμα 9591 πού μπορείτε να βρείτε το FRx 6.7 εγκατάστασης και ο Οδηγός ρύθμισης παραμέτρων).\nΓια να εγκαταστήσετε τα προγράμματα Microsoft FRx σε ένα διακομιστή για πρόσβαση στο δίκτυο\nΤοποθετήστε το CD εγκατάστασης του Microsoft FRx στη μονάδα CD-ROM του διακομιστή αρχείων.\nΤο πρόγραμμα Εγκατάστασης ξεκινά αυτόματα.\nΣτο πλαίσιο διαλόγου " Καλώς ορίσατε στο πρόγραμμα περιήγησης Microsoft FRx εγκατάστασης ", κάντε κλικ στο κουμπί Εγκατάσταση Microsoft FRx.\nΕάν το CD εγκατάστασης περιέχει πολλές επιλογές γλώσσας για την εγκατάσταση, στο παράθυρο διαλόγου Επιλογή γλώσσας εγκατάστασης , επιλέξτε την κατάλληλη γλώσσα από τη λίστα και, στη συνέχεια, κάντε κλικ στο κουμπί Επόμενο.\nΣτο παράθυρο διαλόγου Καλώς ορίσατε στον Οδηγό InstallShield για FRx , κάντε κλικ στο κουμπί " Επόμενο".\nΣτο πλαίσιο διαλόγου " Άδεια χρήσης ", κάντε κύλιση και διαβάστε την άδεια χρήσης και, στη συνέχεια, κάντε κλικ στο κουμπί Ναι για να αποδεχτείτε τους όρους της συμφωνίας.\nΣημείωση: Εάν δεν αποδέχεστε τους όρους της άδειας χρήσης, κάντε κλικ στο κουμπί όχι για να τερματίσετε το πρόγραμμα εγκατάστασης. Επικοινωνήστε με το μεταπωλητή να διαπραγματευθεί μια άδεια χρήσης που ανταποκρίνεται στις ανάγκες σας.\nΣτο πλαίσιο διαλόγου " Επιλογές εγκατάστασης ", κάντε κλικ στην επιλογή Προσαρμογήκαι, στη συνέχεια, κάντε κλικ στο κουμπί Επόμενο.\nΣτο το επίπεδο προϊόντος: εταιρικό διαλόγου, επιλέξτε τα πλαίσια ελέγχου FRx Report Designer και Ανάπτυξης πρόγραμμα-πελάτης FRx και, στη συνέχεια, κάντε κλικ στο κουμπί Επόμενο.\nΣημείωση: Η επιλογή Προβολή λεπτομερούς έρευνας FRx επιλέγεται αυτόματα όταν επιλέγετε FRx Report Designer. Οι επιλογές που παρατίθενται σε αυτό το πλαίσιο διαλόγου διαφέρουν, ανάλογα με το επίπεδο του προϊόντος που αγοράσατε.\nΣημείωση: Εάν εμφανιστεί το πλαίσιο διαλόγου " Τύπος εγκατάστασης ", επιλέξτε το κατάλληλο προϊόν σύστημα λογιστικής και στη συνέχεια στο επόμενο παράθυρο διαλόγου, κάντε τις κατάλληλες επιλογές με βάση το λογιστικό σύστημα.\nΕάν αναβαθμίζετε το Microsoft FRx από μια προηγούμενη έκδοση, σε πολλέςΕκδόσεις εντόπισε πλαίσιο διαλόγου, επιλέξτε την κατάλληλη επιλογή και, στη συνέχεια, κάντε κλικ στο κουμπί Επόμενο.\nΕάν θέλετε το πρόγραμμα εγκατάστασης για να μετατρέψετε τα υπάρχοντα αρχεία δεδομένων Microsoft FRx στην τρέχουσα έκδοση, επιλέξτε την έκδοση των αρχείων δεδομένων που θα αναβαθμιστεί.\nΕάν δεν θέλετε το πρόγραμμα εγκατάστασης για να αναβαθμίσετε τα υπάρχοντα αρχεία δεδομένων Microsoft FRx, επιλέξτε None (νέα εγκατάσταση).\nΣημείωση: Χρησιμοποιήστε το παράθυρο διαλόγου Εντοπίστηκε πολλές εκδόσεις για να επιλέξετε τα υπάρχοντα αρχεία δεδομένων Microsoft FRx να μετατρέψετε ώστε να λειτουργεί με Microsoft FRx 6.7. Μετά τη μετατροπή αυτών των αρχείων, δεν θα λειτουργούν με τις προηγούμενες εκδόσεις του προϊόντος. Για περισσότερες πληροφορίες σχετικά με αναβαθμίσεις, ανατρέξτε στην ενότητα 8216 πώς να αναβάθμιση από προηγούμενη εκδόσεις της Microsoft FRx.\nΣτο παράθυρο διαλόγου Επιλέξτε θέση προορισμού , κάντε ένα από τα εξής:\nΚάντε κλικ στο κουμπί Επόμενο για να αποδεχθείτε την προεπιλεγμένη θέση αρχείου για τα αρχεία Microsoft FRx.\nΓια να επιλέξετε ένα διαφορετικό φάκελο για τα αρχεία Microsoft FRx, κάντε κλικ στο κουμπί Αναζήτηση, μεταβείτε στην κατάλληλη θέση και, στη συνέχεια, κάντε κλικ στο κουμπί Επόμενο.\nΣημείωση: Η προεπιλεγμένη θέση για τα αρχεία Microsoft FRx είναι C:\_Program Files\_FRx Software\_FRx 6.7. Εάν χρησιμοποιείτε έναν κοινόχρηστο φάκελο, ανατρέξτε στο θέμα 9832 συμβάσεις ονομασίας για κοινόχρηστους καταλόγους για περισσότερες πληροφορίες. Εάν κάνετε αναβάθμιση από μια προηγούμενη έκδοση του Microsoft FRx, πρέπει να εγκαταστήσετε την έκδοση 6.7 σε διαφορετικό φάκελο από την προηγούμενη έκδοση, για να αποφύγετε την αντικατάσταση των αρχείων ρύθμισης παραμέτρων.\nΣτο πλαίσιο διαλόγου " Θέση του SysData αρχεία ", κάντε ένα από τα εξής:\nΕάν χρησιμοποιείτε έναν κοινόχρηστο φάκελο SysData, κάντε κλικ στο κουμπί Αναζήτηση, περιηγηθείτε στον κοινόχρηστο φάκελο που δημιουργήσατε στις διαδικασίες προ-εγκατάσταση και, στη συνέχεια, κάντε κλικ στο κουμπί Επόμενο.\nΕάν δεν χρησιμοποιείτε έναν κοινόχρηστο φάκελο SysData, κάντε κλικ στο κουμπί Επόμενο για να αποδεχθείτε την προεπιλεγμένη θέση αρχείου για τα αρχεία SysData ή κάντε κλικ στο κουμπί " Αναζήτηση " για να επιλέξετε μια νέα θέση και, στη συνέχεια, κάντε κλικ στο κουμπί Επόμενο.\nΣημείωση: Αυτός ο φάκελος πρέπει να ονομάζεται SysData. Από προεπιλογή, αυτός ο φάκελος βρίσκεται στον ίδιο φάκελο που έχετε επιλέξει στο βήμα 9.\nΣτο παράθυρο διαλόγου Θέση των αρχείων εγκατάστασης υπολογιστή-πελάτη , κάντε κλικ στο κουμπί Επόμενο για να αποδεχθείτε τη θέση για το πρόγραμμα ανάπτυξης προγράμματος-πελάτη του Microsoft FRx, το οποίο βρίσκεται στο φάκελο που επιλέξατε στο βήμα 9.\nΣτο παράθυρο διαλόγου Επιλογή προγράμματος φακέλου , κάντε ένα από τα εξής:\nΚάντε κλικ στο κουμπί Επόμενο για να αποδεχτείτε το προεπιλεγμένο όνομα για το φάκελο του προγράμματος Microsoft FRx.\nΓια να ορίσετε ένα όνομα φακέλου διαφορετικό πρόγραμμα, πληκτρολογήστε ένα νέο όνομα στο παράθυρο φακέλων προγράμματος και, στη συνέχεια, κάντε κλικ στο κουμπί Επόμενο.\nΣημείωση: Το προεπιλεγμένο όνομα του φακέλου του προγράμματος είναι FRx 6.7.\nΕξετάστε τις ρυθμίσεις εγκατάστασης στο παράθυρο διαλόγου Έναρξη αντιγραφής αρχείων και, στη συνέχεια, κάντε ένα από τα εξής:\nΚάντε κλικ στο κουμπί Επόμενο για να αποδεχτείτε τις ρυθμίσεις για τα αρχεία Microsoft FRx και να ξεκινήσει η εγκατάσταση.\nΕάν χρειαστεί να αλλάξετε κάποιες ρυθμίσεις, κάντε κλικ στο κουμπί πίσωκαι, στη συνέχεια, πραγματοποιήστε τις απαραίτητες τροποποιήσεις.\nΣημείωση: Παράθυρο διαλόγου Έναρξη αντιγραφής αρχείων εμφανίζει τον τύπο της εγκατάστασης που έχετε επιλέξει, τα στοιχεία προς εγκατάσταση, το αρχείο θέσεις και το όνομα φακέλου του προγράμματος.\nΕάν παρουσιαστούν σφάλματα εγκατάστασης, εξετάστε τα μηνύματα στο παράθυρο διαλόγου Κατάστασης εγκατάστασης (Setup) και, στη συνέχεια, κάντε κλικ στο κουμπί OK.\nΣημείωση: Για περισσότερες πληροφορίες σχετικά με τη χρήση του αρχείου καταγραφής που αναφέρεται στο παράθυρο διαλόγου Κατάστασης εγκατάστασης , ανατρέξτε στην ενότητα 9847 Τρόπος ανάγνωσης του εγκατάσταση επικουρεί καταγραφής αρχείου.\nΣτο πλαίσιο διαλόγου " Πλήρης οδηγός InstallShield ", οι παρακάτω επιλογές είναι διαθέσιμες:\nΝαι, θέλω να προβάλετε την τεκμηρίωση βοήθειας πλαίσιο ελέγχου επιλογή για να προβάλετε το αρχείο Readme αρχείο απαιτήσεις συστήματος και οδηγίες εγκατάστασης και Microsoft® FRx® έκθεση "Σχεδίαση" Οδηγός γρήγορων αποτελεσμάτων.\nFRx δημιουργία συντομεύσεων στην επιφάνεια εργασίας πλαίσιο ελέγχου επιλογή για να δημιουργήσετε συντομεύσεις για τα προγράμματα του Microsoft FRx στην επιφάνεια εργασίας σας.\nΚάντε κλικ στο κουμπί Τέλος για να ολοκληρώσετε τη διαδικασία εγκατάστασης.\nΣυνεχίστε στην επόμενη ενότητα για να εγκαταστήσετε το Microsoft FRx στους σταθμούς εργασίας λεπτή υπολογιστή-πελάτη.


2 Μαΐου μνήμη του ΑΓΙΟΥ ΑΘΑΝΑΣΙΟΥ Επισκόπου και Διδασκάλου της Εκκλησίας\nΆγιος Αθανάσιος, Ποντιφικό Ελληνικό Κολλέγιο Ρώμης\nΟ Άγιος Αθανάσιος γεννήθηκε το 295 στην Αλεξάνδρεια της Αιγύπτου όπου μεγάλωσε και σπούδασε. Για κάποιο διάστημα αποσύρεται στην έρημο. Εκεί θα έρθει σε επαφή με μια άλλη μεγάλη προσωπικότητα του Χριστιανισμού, τον Άγιο Αντώνιο τον Μέγα.\nΚατόπιν προσκλήσεως του Επισκόπου Αγίου Αλεξάνδρου, επιστρέφει στην Αλεξάνδρεια. Χειροτονείται διάκονος και αναλαμβάνει καθήκοντα βοηθού και γραμματέα του. Υπό την ιδιότητα αυτή ο Αθανάσιος τον συνοδεύει στη Σύνοδο της Νικαίας, η οποία πανηγυρικώς ομολογεί για τον Ιησού Χριστό ότι είναι Θεὸς ἀληθινὸς ἐκ Θεοῦ ἀληθινοῦ… ὁμοούσιος με τον Θεό Πατέρα. Με το θάνατο του Αλεξάνδρου το έτος 328, ο λαός της Αλεξάνδρειας αναγνωρίζοντας την ιδιαιτερότητα και το ήθος του ανακηρύσσει τον Αθανάσιο επίσκοπό του. Έλεγε πράγματι ο λαός: «Είναι άνθρωπος έντιμος, ενάρετος, καλός χριστιανός, ασκητής, ένας αληθινός επίσκοπος».\nΈκτοτε ξεκινάει για τον Αθανάσιο μια μακρά και δύσκολη πορεία. Η Εκκλησία της Αλεξάνδρειας πλήττεται από αιρέσεις, κυρίως τον Αρειανισμό. Οι υποστηρικτές του Αρείου που δεν αποδέχτηκαν τις θέσεις της Συνόδου της Νικαίας και αδυνατώντας να βασίσουν επάνω στην Παράδοση τις αιρετικές θέσεις τους, προκειμένου να τροφοδοτούν ένταση και διαμάχη και έχοντας σκοπό να εξαλείψουν τους υπέρμαχους της ορθής διδασκαλίας χρησιμοποίησαν ανυπόστατες συκοφαντίες σε προσωπικό πλέον επίπεδο. Ο Αθανάσιος ήταν ένα από τα μεγαλύτερα θύματα αυτής της τακτικής αφού κατηγορήθηκε για κλοπή, απάτη, βιασμό κ.α. Για πέντε φορές υπέμεινε την εξορία εξ αιτίας της αφοσίωσής του στην ορθή χριστιανική πίστη και μαρτυρία. Έφτασε μάλιστα στο σημείο να κρύβεται πέντε ολόκληρά χρόνια σε ένα ξεροπήγαδο ώστε να αποφύγει την οργή και το μίσος των υποστηρικτών της αίρεσης του Αρείου. Σε όλες αυτές τις δοκιμασίες είχε ως στήριγμά του το ποίμνιό του και βέβαια τη σθεναρή πίστη στο Θεό.\nΆφησε πολλά συγγράμματα που αποτελούν μέρος της ανεκτίμητης Πατερικής Παράδοσης της Εκκλησίας μας, όπως για παράδειγμα τους 4 λόγους κατά των Αρειανών, τον Απολογητικό κατά των Αρειανών, το Βίο του Αγίου Αντωνίου κ.α.\nΠέθανε στις 2 Μαΐου του έτους 373.